title: 1992 m. rugsėjo 22 d. Tarybos direktyva 92/75/EEB dėl buitinių prietaisų energijos ir kitų išteklių sunaudojimo parodymo ženklinant gaminį bei pateikiant standartinę informaciją apie gaminį

text:
Svarbus teisinis pranešimas

|

31992L0075

Oficialusis leidinys L 297 , 13/10/1992 p. 0016 - 0019 specialusis leidimas suomių kalba: skyrius 13 tomas 23 p. 0195  specialusis leidimas švedų kalba: skyrius 13 tomas 23 p. 0195

		Tarybos direktyva 92/75/EEB1992 m. rugsėjo 22 d.dėl buitinių prietaisų energijos ir kitų išteklių sunaudojimo parodymo ženklinant gaminį bei pateikiant standartinę informaciją apie gaminįEuropos Bendrijų TARYBA,atsižvelgdama į Europos ekonominės bendrijos steigimo sutartį, ypač į jos 100a straipsnį,atsižvelgdama į Komisijos pasiūlymą [1],bendradarbiaudama su Europos Parlamentu [2],atsižvelgdama į Ekonomikos ir socialinių reikalų komiteto nuomonę [3],kadangi iki 1992 m. gruodžio 31 d. reikėtų imtis priemonių vidaus rinkai palaipsniui sukurti;kadangi tam tikros valstybės narės jau yra savanoriškai sukūrusios sistemas energijai ženklinti ir kitai informacijai apie buitinių prietaisų sunaudojamą energiją teikti; kadangi viena valstybė narė oficialiai pasiūlė įvesti vidinę privalomą ženklinimo sistemą, o kitos valstybės narės svarsto tokį pasiūlymą; kadangi didelis privalomų nacionalinių sistemų skaičius trukdytų prekybai tarp valstybių narių;kadangi Sutarties 130r straipsnis numato išmintingą ir racionalų gamtinių išteklių naudojimą; kadangi racionalus energijos naudojimas yra viena iš pagrindinių priemonių šiam tikslui siekti ir aplinkos taršai sumažinti;kadangi tikslios, svarbios ir lygintinos informacijos apie konkrečių buitinių prietaisų energijos sunaudojimą teikimas gali daryti įtaką visuomenei pasirenkant prietaisus, kurie sunaudoja mažiau energijos, ir tuo pačiu skatinti gamintojus imtis veiksmų, kad jų gaminami prietaisai sunaudotų mažiau energijos; kadangi netiesiogiai bus skatinamas šių prietaisų efektyvus naudojimas; kadangi, neturint šios informacijos, vien tik rinkos veiksniais nebus skatinamas šių prietaisų racionalus energijos naudojimas;kadangi informacija daro labai didelę įtaką rinkos veiksniams ir todėl būtina įvesti to paties tipo prietaisų vienodą ženklinimą, kad potencialūs pirkėjai gautų papildomą standartizuotą informaciją apie šių prietaisų su energija susijusias išlaidas ir kitų išteklių naudojimą, bei būtų imamasi priemonių užtikrinti, kad potencialūs pirkėjai, nematantys demonstruojamo prietaiso ir negalintys matyti etiketės, gautų šią informaciją;kadangi dėl to informacija apie kiekvieno tipo prietaiso sunaudojamą energiją ir kita informacija turi būti nustatyta pagal vienodus standartus ir vienodais metodais, o parduodant prietaisus rinkoje būtų prižiūrimas šių standartų ir metodų taikymas;kadangi Direktyva 79/530/EEB [4], taikoma buitiniams prietaisams, skirta šiems tikslams siekti; kadangi iki šios dienos buvo priimta tik viena įgyvendinimo direktyva, taikoma elektrinėms orkaitėms, ir tik kelios valstybės narės įvedė šį ženklinimą; kadangi todėl dabar būtina pasimokyti iš sukauptos patirties ir įtvirtinti šios direktyvos nuostatas; kadangi dėl to Direktyva 79/530/EEB turi būti pakeista, o Direktyva 79/531/EEB [5], taikoma šioms elektrinėms orkaitėms, turėtų būti patikslinta ir vėliau įtraukta į šią sistemą;kadangi taikant visiškai laisvą sistemą tik nedaugelis prietaisų būtų ženklinami arba standartiniai duomenys apie gaminį būtų pateikiami tik apie nedaugelį prietaisų, gali kilti pavojus, kad kai kurie vartotojai bus suklaidinti; kadangi ši sistema turėtų užtikrinti, kad visų atitinkamų prietaisų etiketėje būtų nurodyta, kiek sunaudojama energijos, bei pridėtos standartinės gaminių vardinių parametrų lentelės;kadangi buitiniai prietaisai naudoja įvairias energijos rūšis, iš kurių elektros energija ir dujos yra svarbiausios; kadangi iš principo ši direktyva turėtų apimti prietaisus, naudojančius bet kurią energijos rūšį;kadangi 1986 m. gruodžio 1 d. Tarybos direktyva 86/594/EEB dėl buitinių prietaisų oru skleidžiamo triukšmo [6] numato, kad prireikus į etiketę su duomenimis apie energiją būtų įrašyti ir duomenys apie skleidžiamą triukšmą; kadangi reikėtų priimti nuostatą, numatančią bet kokios kitos informacijos ir Bendrijoje taikomose programose numatyto ženklinimo pateikimą;kadangi į šią direktyvą reikia įtraukti tik tuos prietaisų tipus, kurių suminis energijos sunaudojimas yra svarbus ir kurių naudojimo efektyvumas turi būti pagerintas,PRIĖMĖ ŠIĄ DIREKTYVĄ:1 straipsnis1. Šia direktyva siekiama suvienodinti su skelbiama informacija susijusias nacionalines priemones, ypač ženklinant ir pateikiant informaciją apie gaminį, energijos ir kitų svarbių išteklių sunaudojimą bei papildomą informaciją apie tam tikrus buitinių prietaisų tipus suteikiant vartotojams galimybę pasirinkti energijos naudojimo požiūriu efektyviausius prietaisus. Ši direktyva taikoma šiems buitiniams prietaisams net ir tuomet, kai jie parduodami ne buitiniam naudojimui:- šaldytuvams, šaldikliams ir jų deriniams,- skalbimo mašinoms, džiovinimo mašinoms ir jų deriniams,- indaplovėms,- orkaitėms,- vandens šildytuvams ir karšto vandens laikymo prietaisams,- apšvietimo šaltiniams,- oro kondicionieriams.2. Laikantis 9 straipsnio b punkto nuostatų šiame straipsnyje gali būti įrašyti ir kiti buitinių prietaisų tipai.3. Ši direktyva saugumo tikslais netaikoma duomenų lentelei ar lygiareikšmei prie gaminio pritvirtintai informacijai.4. Šioje direktyvoje:prekiautojas : tai mažmenininkas ar kitas asmuo, galutiniams vartotojams parduodantis, nuomojantis, siūlantis pirkti išsimokėtinai ar demonstruojantis buitinius prietaisus,tiekėjas : tai gamintojas ar jo įgaliotasis atstovas Bendrijoje arba asmuo, pateikiantis į Bendrijos rinką gaminį,informacinis lapelis : tai informacija apie atitinkamą standartinėje lentelėje pateiktą gaminį,kiti svarbūs ištekliai : tai vanduo, cheminės medžiagos ar bet kurios kitos medžiagos, kurias įprastai prietaisas sunaudoja darbo metu,papildoma informacija : tai bet kokia kita su prietaiso veikimu susijusi informacija, kuri padeda įvertinti energijos ar kitų svarbių išteklių sunaudojimą.5. Nebūtina ženklinti ar pateikti vardinių parametrų lenteles tų prietaisų modelius, kurių gamyba buvo nutraukta prieš įsigaliojant atitinkamai įgyvendinimo direktyvai, arba apie naudotus prietaisus.2 straipsnis1. Vartotojų dėmesys į informaciją apie elektros energijos, kitų energijos rūšių bei kitų svarbių išteklių sunaudojimą ir į papildomą informaciją atkreipiamas vardinių parametrų lentelėse ir etiketėse, susijusiose su parduoti, nuomoti, pirkti išsimokėtinai ar galutiniams vartotojams demonstruoti siūlomais buitiniais prietaisais.2. Etiketės ir vardinių parametrų lentelės išsamiai apibūdinamos direktyvose kiekvienam prietaiso tipui, priimtose pagal šią direktyvą laikantis 9 straipsnio nuostatų.3. Parengiama pakankamai išsami techninė dokumentacija, leidžianti įvertinti etiketėje ir vardinių parametrų lentelėje pateiktos informacijos tikslumą. Ji apima:- bendrą gaminio aprašymą,- konstrukcijos skaičiavimų rezultatus tada, kai jie yra svarbūs,- bandymų ataskaitas, jeigu jos yra parengtos, tarp jų tas, kurias parengė kituose Bendrijos teisės aktuose apibrėžtos atitinkamos notifikuotosios įstaigos,- reikšmėms, paimtoms iš panašių modelių, ta pati informacija apie šiuos modelius.4. Tiekėjas parengia 3 dalyje nurodytą techninę dokumentaciją. Šiuo tikslu jis gali naudotis dokumentacija, kurios jau buvo pareikalauta remiantis atitinkamais Bendrijos teisės aktais. Tiekėjas sudaro galimybes šią dokumentaciją patikrinti praėjus penkeriems metams nuo paskutinio gaminio pagaminimo dienos.3 straipsnis1. Visi tiekėjai, tiekiantys į rinką įgyvendinimo direktyvose nurodytus buitinius prietaisus, laikydamiesi šios direktyvos nuostatų pateikia ir etiketę. Etiketės visais požiūriais turi atitikti šios direktyvos ir įgyvendinimo direktyvų nuostatas.2. Be etikečių, tiekėjai pateikia ir gaminio vardinių parametrų lentelę. Visose brošiūrose apie gaminį turi būti ši vardinių parametrų lentelė. Jei brošiūros nepateikiamos, tai vardinių parametrų lentelės pridedamos prie kitos raštiškos informacijos apie gaminį. Pateikiamos vardinių parametrų lentelės visuomet turi atitikti šios direktyvos ir įgyvendinimo direktyvų nuostatas.3. Tiekėjai yra atsakingi už jų etiketėse ir vardinių parametrų lentelėse pateiktos informacijos tikslumą.4. Laikoma, kad tiekėjas sutinka, jog etiketėje ar vardinių parametrų lentelėje pateikta informacija būtų skelbiama.4 straipsnisŽenklinimui ir informacijai apie gaminį taikomos šios nuostatos:a) demonstruodami įgyvendinimo direktyvoje nurodytą prietaisą, prekiautojai matomoje vietoje, apibrėžtoje atitinkamoje įgyvendinimo direktyvoje, pritvirtina reikiamą etiketę atitinkama kalba;b) tiekėjas a punkte nurodytiems prekiautojams reikalingas etiketes tiekia nemokamai. Tiekėjai gali savo nuožiūra pasirinkti etikečių pristatymo sistemą. Tačiau prekiautojui nusiuntus prašymą dėl etikečių, tiekėjas turi užtikrinti, kad prašomos etiketės būtų pristatomos nedelsiant.5 straipsnisPateikus užsakymus atitinkamus prietaisus parduoti, nuomoti ar pirkti išsimokėtinai paštu, naudojantis katalogu ar kitomis priemonėmis, kurias taikant nesitikima, kad potencialiam klientui gaminys bus demonstruojamas, į įgyvendinimo direktyvas įtraukiama nuostata, užtikrinanti, kad potencialus klientas, prieš pirkdamas prietaisą, gaus svarbiausią etiketėje ar vardinių parametrų lentelėje nurodytą informaciją.6 straipsnisĮgyvendinimo direktyvose įrašoma nuostata, numatanti informacijos apie oru skleidžiamą triukšmą pateikimą etiketėje ar vardinių parametrų lentelėje, jeigu tokia informacija pateikiama pagal Direktyvos 86/594/EEB nuostatas, ir kitos viešos informacijos apie atitinkamą prietaisą pateikimą laikantis kitų Bendrijos teisės aktų nuostatų.7 straipsnisValstybės narės imasi visų reikiamų priemonių, užtikrinančių, kad:a) visi jų teritorijose įsisteigę tiekėjai ir prekiautojai vykdytų šioje direktyvoje nustatytus įpareigojimus;b) būtų draudžiamos, jeigu manoma, kad galėtų klaidinti, kitos etiketės, ženklai, simboliai ar užrašai apie energijos sunaudojimą, neatitinkantys šios ir atitinkamų įgyvendinimo direktyvų nuostatų. Šis draudimas netaikomas Bendrijos ar nacionalinėms aplinkos apsaugos reikalavimus atitinkančioms ženklinimo sistemoms;c) etikečių ir vardinių parametrų lentelių apie energijos sunaudojimą sistema būtų taikoma vykdant švietimo ir reklamos kampanijas, skatinančias privačius vartotojus atsakingiau naudoti energiją.8 straipsnis1. Įvykdžius šios direktyvos ir įgyvendinimo direktyvų nuostatas, valstybės narės nedraudžia ir neriboja įgyvendinimo direktyvoje nurodytų buitinių prietaisų pateikimo į rinką.2. Jeigu nėra kitų įrodymų, valstybės narės laiko, kad etiketės ir vardinių parametrų lentelės atitinka šios direktyvos ir įgyvendinimo direktyvų nuostatas. Jos gali paprašyti tiekėjų pateikti įrodymus apie etiketėse ar vardinių parametrų lentelėse pateiktos informacijos, nurodytos 2 straipsnio 3 dalyje, tikslumą, jeigu yra pagrindo manyti, kad ji neteisinga.9 straipsnisSu sistemos įvedimu ir taikymu susijusios priemonės laikantis 10 straipsnyje nustatytos tvarkos tvirtinamos ir taikomos atsižvelgus į techninę pažangą. Šios priemonės apima:a) įgyvendinimo direktyvas;b) papildomų buitinių prietaisų įrašymą į 1 straipsnio 1 dalyje nurodytą sąrašą, jeigu manoma, kad naudojantis šiais buitiniais prietaisais bus sutaupyta daugiau energijos.10 straipsnisKomisijai padeda komitetas, sudarytas iš valstybių narių atstovų, kuriam pirmininkauja Komisijos atstovas.Komisijos atstovas pateikia komitetui priemonių, kurių turi būti imtasi, projektą. Komitetas savo nuomonę dėl projekto pareiškia per tokį laiką, kurį nustato pirmininkas atsižvelgdamas į klausimo skubumą. Nuomonė pareiškiama EEB Sutarties 148 straipsnio 2 dalyje nustatyta balsų dauguma tuo atveju, kai Taryba turi priimti sprendimą remdamasi Komisijos pasiūlymu. Valstybių narių atstovų komitete balsai paskirstomi taip, kaip nustatyta tame straipsnyje. Pirmininkas nebalsuoja.Komisija patvirtina numatytas priemones, jeigu jos atitinka komiteto nuomonę.Jeigu numatytos priemonės neatitinka komiteto nuomonės arba nuomonė nepareiškiama, Komisija nedelsdama pateikia Tarybai pasiūlymą dėl priemonių, kurių turi būti imtasi. Taryba sprendžia kvalifikuota balsų dauguma.Jeigu Taryba per tris mėnesius nuo tos dienos, kai klausimas buvo jai perduotas, nepriima jokio sprendimo, pasiūlytas priemones patvirtina Komisija, išskyrus atvejus, kai Taryba paprastąja balsų dauguma atmetė minėtas priemones.11 straipsnisPasibaigus šios direktyvos taikymo trejų metų laikotarpiui, Komisija įvertina tai, kaip ji įgyvendinama, ir pasiektus rezultatus. Europos Parlamentui ir Tarybai pateikiama šio įvertinimo ataskaita.12 straipsnisĮgyvendinimo direktyvose:a) pateikiamas tikslus buitinio prietaiso tipo apibūdinimas;b) pateikiami matavimo standartai ir metodai, taikomi 1 straipsnio 1 dalyje nurodytai informacijai gauti;c) pateikiama smulki informacija apie 2 straipsnio 3 dalyje nurodytą techninę dokumentaciją;d) pateikiamas 2 straipsnyje nurodytos etiketės dizainas ir turinys, kuo labiau atitinkantis vienodo dizaino charakteristikas;e) nurodoma prietaiso vieta, prie kurios turi būti tvirtinama etiketė. Jeigu reikia, gali būti numatyta, kad etiketė bus pritvirtinta ar atspausdinta ant pakuotės;f) supažindinama su turiniu ir prireikus nurodomas formatas bei pateikiama kita informacija apie vardinių parametrų lentelę ar 3 straipsnio 2 dalyje nurodyta papildoma informacija. Į vardinių parametrų lentelę įrašoma ir etiketėje pateikta informacija;g) tuo atveju, kai siūloma pirkti, kaip nurodyta 5 straipsnyje, pateikiama informacija, kuri turi būti pateikta, ir tokiu būdu, kokiu ji turi būti pateikta.13 straipsnisDirektyva 79/530/EEB yra panaikinama šia direktyva nuo 1994 m. sausio 1 dienos.Direktyva 79/531/EEB yra elektrinėms orkaitėms taikoma įgyvendinimo direktyva; tačiau valstybės narės gali susilaikyti įvesti privalomą sistemą iki iš dalies pakeistoje įgyvendinimo direktyvoje dėl elektrinių orkaičių, priimtoje 10 straipsnyje nustatyta tvarka, nurodytos dienos.14 straipsnis1. Valstybės narės priima nuostatas, būtinas šios direktyvos įgyvendinimui iki 1993 m. liepos 1 d. Apie šias priemones jos nedelsdamos praneša Komisijai.Šios nuostatos įsigalioja ne vėliau kaip 1994 m. sausio 1 d.2. Valstybės narės, priimdamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.3. Valstybės narės pateikia Komisijai šios direktyvos taikymo srityje priimtų vidaus teisės aktų pagrindines nuostatas.15 straipsnisŠi direktyva skirta valstybėms narėms.Priimta Briuselyje, 1992 m. rugsėjo 22 d.Tarybos varduPirmininkasR. Needham[1] OL C 235, 1991 9 10, p. 5.[2] OL C 125, 1992 5 18, p. 172 irOL C 241, 1992 9 21.[3] OL C 49, 1992 2 24, p. 32.[4] OL L 145, 1979 6 13, p. 1.[5] OL L 145, 1979 6 13, p. 7.[6] OL L 344, 1986 12 6, p. 24.--------------------------------------------------


title: 1976 m. gruodžio 21 d. Tarybos direktyva dėl sveikatos problemų, turinčių įtakos Bendrijos vidaus prekybai mėsos produktais

text:
Svarbus teisinis pranešimas

|

31977L0099

Oficialusis leidinys L 026 , 31/01/1977 p. 0085 - 0100 specialusis leidimas suomių kalba: skyrius 3 tomas 8 p. 0056  specialusis leidimas graikų k.: skyrius 03 tomas 17 p. 0060  specialusis leidimas švedų kalba: skyrius 3 tomas 8 p. 0056  specialusis leidimas ispanų kalba: skyrius 03 tomas 11 p. 0174  specialusis leidimas portugalų kalba skyrius 03 tomas 11 p. 0174

		Tarybos direktyva1976 m. gruodžio 21 d.dėl sveikatos problemų, turinčių įtakos Bendrijos vidaus prekybai mėsos produktais(77/99/EEB)EUROPOS BENDRIJŲ TARYBA,atsižvelgdama į Europos ekonominės bendrijos sutartį, ypač į jos 43 ir 100 straipsnius,atsižvelgdama į Komisijos pasiūlymą,atsižvelgdama į Europos Parlamento nuomonę [1],kadangi, pradėjus bendrą rinkų organizavimą, Bendrijoje gali vykti laisva mėsos produktų apyvarta; kadangi Bendrijos vidaus prekybą šiais produktais varžo skirtingi valstybių narių sveikatos reikalavimai; kadangi, norint panaikinti šiuos skirtumus, reikia nacionalinius reikalavimus pakeisti bendromis nuostatomis;kadangi, norint užtikrinti minėtų produktų sveikatos kokybę, reikia juos gaminti tik iš šviežios mėsos, gaunamos laikantis Bendrijos reikalavimų, nustatytų 1964 m. birželio 26 d. Tarybos direktyvos 64/433/EEB dėl sveikatos problemų, turinčių įtakos Bendrijos vidaus prekybai šviežia mėsa [2], su paskutiniais pakeitimais, padarytais Direktyva 75/379/EEB [3], ir 1971 m. vasario 15 d. Tarybos direktyvos 71/118/EEB dėl sveikatos problemų, turinčių įtakos prekybai šviežia paukštiena [4], su paskutiniais pakeitimais, padarytais Direktyva 75/379/EEB, taip pat 1972 m. gruodžio 12 d. Tarybos direktyvos 72/462/EEB dėl sveikatos ir veterinarinio patikrinimo problemų, importuojant galvijus, kiaules ir šviežią mėsą iš trečiųjų šalių [5], su paskutiniais pakeitimais, padarytais Direktyva 75/379/EEB; kadangi mėsos produktai turi būti gaminami, saugomi ir transportuojami visus sveikatos reikalavimus atitinkančiomis sąlygomis; kadangi reikalavimas gamybos ir perdirbimo įmonėms turėti patvirtinimą palengvina šių sąlygų laiky- mosi kontrolę; kadangi reikia numatyti konfliktų, galinčių kilti tarp valstybių narių dėl gamybos įmonei išduoto patvirtinimo pagrįstumo, sureguliavimo tvarką;kadangi, be kita ko, tikslinga įvesti Bendrijoje kontrolę, kad būtų galima patikrinti, ar visos valstybės narės vienodai laikosi numatytų taisyklių; kadangi reikia numatyti, kad šių patikrinimų pobūdis turėtų būti patikslintas Bendrijos numatyta tvarka Veterinarijos nuolatiniame komitete, įsteigtame 1968 m. spalio 15 d. Tarybos sprendimu [6];kadangi tikslinga numatyti galimybę nukrypti nuo šios direktyvos, kai kurių mėsos produktų, pagamintų iš kitų produktų, kuriuose mėsos kiekis yra minimalus, atveju; kadangi šias nukrypti leidžiančias nuostatas reikia patikslinti Bendrijos nustatyta tvarka Veterinarijos nuolatiniame komitete;kadangi, atsižvelgiant į Bendrijos vidaus prekybą, kompetentingos institucijos išduotas sveikumo sertifikatas yra tinkamiausia priemonė, galinti garantuoti paskirties šalies kompetentingoms institucijoms, kad mėsos produktų siunta atitinka šios direktyvos nuostatas; kadangi šis sertifikatas turi lydėti šių produktų siuntą, vežamą į paskirties vietą;kadangi valstybės narės privalo turėti galimybę neįsileisti į savo rinką iš kitos valstybės narės įvežamų mėsos produktų, kurie pasirodytų esą netinkami žmonių maistui arba kurie neatitiktų galiojančių Bendrijos nuostatų dėl sveikatos;kadangi, jeigu siuntėjas ar jo įgaliotas asmuo to pageidauja, turi būti leidžiama mėsos produktus grąžinti atgal, nebent būtų priešingų priežasčių sveikatos sumetimais;kadangi draudimo ar apribojimo atveju svarbu, kad jų priežastys būtų praneštos siuntėjui ar jo įgaliotam asmeniui, o kai kuriais atvejais ir eksportuojančios šalies kompetentingoms institucijoms;kadangi, jei tarp siuntėjo ir paskirties valstybės narės kompetentingų institucijų kiltų ginčas dėl draudimo ar apribojimo pagrįstumo, siuntėjas turėtų turėti galimybę gauti eksperto nuomonę;kadangi siekiant palengvinti siūlomų nuostatų įdiegimą, reikia numatyti glaudaus valstybių narių ir Komisijos bendradarbiavimo Veterinarijos nuolatiniame komitete tvarką,PRIĖMĖ ŠIĄ DIREKTYVĄ:1 straipsnisŠi direktyva nustato sveikatos reikalavimus mėsos produktams, skirtiems Bendrijos vidaus prekybai.2 straipsnis1. Šioje direktyvoje vartojamos sąvokos:a) mėsos produktai: produktai, visiškai arba iš dalies pagaminti iš mėsos, kuri buvo apdorota, siekiant užtikrinti tam tikrą konservavimo lygį.Tačiau mėsos produktais nelaikoma mėsa, kuri buvo vien tik atšaldyta arba sušaldyta.Ši direktyva netaikoma:i) mėsos ekstraktams, mėsos nuovirams, sultiniams ir padažams, taip pat kitiems panašiems produktams be mėsos gabalėlių;ii) nesmulkintiems, susmulkintiems ar sumaltiems kaulams, mėsos peptonui, gyvūniniams drebučiams, mėsos miltams, kiaulių odos miltams, kraujo plazmai, džiovintam kraujui, džiovintai kraujo plazmai, ląsteliniams baltymams, kaulų ekstraktams ir panašiems produktams;iii) lydytiems taukams, gautiems iš gyvūnų audinių;iv) valytiems ir nuplikytiems, sūdytiems ar džiovintiems skrandžiams, pūslėms ir žarnoms;b) mėsa: mėsa, apibrėžta:- Direktyvos 64/433 EEB 1 straipsnyje,- Direktyvos 71/118 EEB 1 straipsnyje,- Direktyvos 72/462 EEB 2 straipsnyje;c) šviežia mėsa: šviežia mėsa, apibrėžta Direktyvų 64/433/EEB ir 71/118/EEB 1 straipsnyje, taip pat Direktyvos 72/462 EEB 2 straipsnyje;d) apdorojimas: šviežios mėsos, atskirai ar mišinyje su kitais produktais, kaitinimas, sūdymas bei džiovinimas arba šių procesų derinys;e) galutinis apdorojimas: apdorojimas, kurio pakanka, kad būtų garantuotas produktų sveikumas įprastinėmis aplinkos temperatūros sąlygomis;f) negalutinis apdorojimas: apdorojimas, kuris neatitinka A priedo V skyriaus 27 dalyje numatytų galutinio apdorojimo reikalavimų;g) kaitinimas: sausos ar drėgnos šilumos naudojimas;h) sūdymas: druskos (NaCl) naudojimas;i) džiovinimas: natūralus ar dirbtinis vandens kiekio sumažinimas;j) eksportuojanti šalis: valstybė narė, iš kurios mėsos produktai yra siunčiami į kitą valstybę narę;k) paskirties šalis: valstybė narė, į kurią siunčiami mėsos produktai iš kitos valstybės narės;l) siunta: mėsos produktų kiekis, kuriam galioja tas pats sveikumo sertifikatas;m) įvyniojimas: procedūra, skirta mėsos produktams apsaugoti, įvyniojant juos į pradinę apsauginę medžiagą arba įdedant į pirminę talpyklą, kuri tiesiogiai liečiasi su konkrečiu produktu, taip pat ir pati pirminė apsauginė medžiaga bei pirminė talpykla;n) įpakavimas: procedūra, kai vienas ar keli įvynioti ar neįvynioti mėsos produktai įdedami į antrąją talpyklą, taip pat ir pati talpykla.2. Kol bus priimtos priemonės pagal 9 straipsnio 2 dalyje numatomą pasiūlymą dėl mėsos, apdorotos nekaitinant, nesūdant ar nedžiovinant arba apdorotos ne pagal A priedo V skyriaus 26 punkto reikalavimus, šiai mėsai taikomos šio straipsnio 1 dalies b punkte nurodytų direktyvų nuostatos.3 straipsnis1. Kiekviena valstybė narė užtikrina, kad iš jos į kitos valstybės narės teritoriją būtų siunčiami tik tie mėsos produktai, kurie atitinka šiuos bendruosius reikalavimus:1) turi būti pagaminti įmonėje, patvirtintoje ir inspektuojamoje pagal 6 straipsnį;2) turi būti pagaminti, sandėliuojami ir transportuojami pagal A priedą;3) turi būti pagaminti:a) iš šviežios mėsos, aprašytos 2 straipsnio 1 dalies c punkte, atsižvelgiant į tai, kad ši šviežia mėsa gali būti įvežta:i) iš ją pagaminusios valstybės narės arba iš bet kurios kitos valstybės narės pagal Direktyvas 64/433/EEB ir 71/118/EEB;ii) iš trečiosios šalies, tiesiogiai arba per kitą valstybę narę, pagal Direktyvą 72/462/EEB;iii) pagal Direktyvos 71/118/EEB 15 straipsnį iš trečiosios šalies, su sąlyga, kad:- produktai, pagaminti iš šios mėsos turi atitikti šios direktyvos reikalavimus,- šiems produktams netaikomas A priedo VII skyriuje numatytas sveikumo ženklinimas,- Bendrijos vidaus prekybą šiais produktais reguliuoja kiekvienos valstybės narės nacionalinės taisyklės;b) iš kito mėsos produkto, jeigu šis atitinka šios direktyvos reikalavimus;4) turi būti pagaminti kaitinant, sūdant ar džiovinant, derinant šiuos procesus su rūkymu ar brandinimu prireikus sudarant specialias mikroklimato sąlygas, ypač dar pridedant kai kurių nokinimo preparatų pagal 12 straipsnio reikalavimus. Jie gali būti sumaišyti ir su kitais maisto produktais bei prieskoniais;5) turi būti pagaminti iš šviežios mėsos, atitinkančios A priedo III skyriuje nurodytas sąlygas;6) turi būti pateikti kompetentingai institucijai patikrinti pagal A priedo IV skyriaus reikalavimus; šie patikrinimai gali būti atliekami įprastine tvarka ir pagal procedūrą, prireikus apibrėžtą 18 straipsnyje numatyta tvarka dalyvaujant specialiai paskirtiems padėjėjams;7) turi atitikti A priedo V skyriuje išdėstytus reikalavimus;8) jei reikia įvynioti ar įpakuoti, jie turi būti įvyniojami ir įpakuojami pagal A priedo VI skyriaus reikalavimus;9) turi būti ženklinami sveikumo ženklu pagal A priedo VII skyriaus reikalavimus;10) transportuojant į paskirties šalį, juos turi lydėti sveikumo sertifikatas pagal A priedo VIII skyriaus reikalavimus;11) turi būti saugomi ir transportuojami į paskirties šalį, laikantis A priedo IX skyriuje nurodytų sveikatos reikalavimų.2. Mėsos produktai negali būti apdoroti jonizuojančiąja spinduliuote, nebent jei tai daroma medicinos sumetimais ir apie tai aiškiai įrašoma produkto etiketėje bei sveikumo sertifikate.4 straipsnis1. Pagal A priedo V skyriaus 27 punktą galutinai apdoroti mėsos produktai gali būti saugomi ir transportuojami įprastinės aplinkos temperatūros sąlygomis.Natūraliai fermentuoti ir ilgai brandinti produktai laikomi galutinai apdorotais tol, kol Taryba, vienbalsiai pritarusi Komisijos pasiūlymui, iš dalies pakeičia ribas, išdėstytas A priedo V skyriaus 27 punkto b papunktyje.2. Patikrinimo tikslais, gamintojas ant negalutinai apdorotų mėsos produktų pakuotės aiškiai matomai ir įskaitomai privalo nurodyti temperatūrą, kuriai esant produktas turi būti transportuojamas ir saugomas, taip pat jo vartojimo garantinį laiką.3. Jeigu būtina, kai kuriems mėsos produktams, neatitinkantiems A priedo V skyriaus 27 punkto reikalavimų, 18 straipsnyje numatyta tvarka ir tam tikromis sąlygomis, kurias kontroliuoja kompetentinga institucija, gali būti taikomos nuostatos, leidžiančios nukrypti nuo šio straipsnio 2 dalies.5 straipsnis3 ir 4 straipsniai netaikomi mėsos produktams, kurie paskirties šalies leidimu įvežami ne žmonių maistui; šiuo atveju paskirties šalis rūpinasi, kad šie produktai būtų naudojami tik tuo tikslu, kuriuo buvo įvežti į šią šalį.6 straipsnis1. Kiekviena valstybė narė sudaro sąrašą įmonių, kurias ji patvirtina ir suteikia joms veterinarinio patvirtinimo numerį. Šį sąrašą ji perduoda kitoms valstybėms narėms ir Komisijai.Komisija sudaro patvirtintų įmonių sąrašą ir jį paskelbia Europos Bendrijų oficialiajame leidinyje.Nepažeisdama 8 straipsnio, valstybė narė nepatvirtina įmonės, jeigu nėra garantuojama, kad bus laikomasi šios direktyvos reikalavimų.Valstybė narė atšaukia patvirtinimą, jeigu nebesilaikoma šios direktyvos.Jeigu patikrinimas buvo atliktas pagal šios direktyvos 7 straipsnį, atitinkama valstybė narė atsižvelgia į jo išvadas.Apie patvirtinimo atšaukimą pranešama kitoms valstybėms narėms ir Komisijai.2. Už patvirtintų įmonių inspektavimą ir priežiūrą yra atsakinga kompetentinga institucija, kuriai tik techninį darbą atlikti gali padėti specialiai apmokytas personalas.Išsamios tokią pagalbą reglamentuojančios taisyklės nustatomos 18 straipsnyje nustatyta tvarka.3. Jeigu valstybė narė mano, kad kitos valstybės narės įmonė patvirtinimo sąlygų nesilaiko arba nustojo jų laikytis, ji apie tai informuoja Komisiją ir tos kitos valstybės narės centrinę kompetentingą instituciją.4. Šio straipsnio 3 dalyje minimu atveju Komisija nedelsdama pradeda 7 straipsnyje numatytą procedūrą.Jeigu tyrimo išvados rodo esant pagrįsta, valstybėms narėms gali būti leista 19 straipsnyje numatyta tvarka atsisakyti įleisti į jų teritoriją įvežti mėsos produktus, pagamintus minėtoje įmonėje.Šis leidimas gali būti atšauktas 19 straipsnyje numatyta ta pačia tvarka, jei vėlesnio ekspertų patikrinimo, atlikto pagal 7 straipsnį, išvados rodo esant tai pagrįsta.7 straipsnisValstybių narių ir Komisijos ekspertai nuolat vietose tikrina, ar patvirtintosios įmonės vykdo šios direktyvos nuostatas, ypač išdėstytas A priedo I ir II skyriuose.Jie nusiunčia Komisijai ataskaitą apie patikrinimų rezultatus.Valstybė narė, kurios teritorijoje atliekamas patikrinimas, suteikia ekspertams visą būtiną pagalbą užduočiai atlikti.Valstybių narių ekspertus patikrinimams atlikti, valstybių narių siūlymu, skiria Komisija. Jie privalo būti kitos nei valstybė narė, kurioje atliekamas patikrinimas, piliečiai, o 6 straipsnio 3 ir 4 dalyse numatytu atveju, kitos nei ginče dalyvaujančios valstybės narės, piliečiai.Patikrinimai atliekami Bendrijos, kuri padengia visas su tuo susijusias išlaidas, vardu.Šių patikrinimų reguliarumas ir išsamios juos reglamentuojančios taisyklės nustatomos 18 straipsnyje nustatyta tvarka.8 straipsnis1. Nukrypstant nuo 3 straipsnyje nustatytų sąlygų, 18 straipsnyje numatyta tvarka gali būti nuspręsta netaikyti kai kurių šios direktyvos nuostatų tam tikriems produktams, kurių sudėtyje yra kitų maisto produktų, ir tik maža procentinė dalis mėsos ar mėsos produkto.Šios išimtys gali būti taikomos tik:a) įmonių patvirtinimo sąlygoms, kaip tai apibrėžta A priedo I skyriuje;b) patikrinimo sąlygoms, aprašytoms A priedo IV ir V skyriuose;c) reikalavimams, susijusiems su sveikumo ženklinimu ir sveikumo sertifikatu, apibrėžtiems 3 straipsnio 1 dalies 9 ir 10 punktuose.Taikant šiame straipsnyje numatytas išimtis, atsižvelgiama ir į produkto rūšį ir į jo sudėtį.Nepaisant šio straipsnio nuostatų, valstybės narės užtikrina, kad visi mėsos produktai, skirti Bendrijos vidaus prekybai būtų sveiki, pagaminti iš šviežios mėsos arba mėsos produktų, kaip tai apibrėžta šioje direktyvoje.2. Šio straipsnio 1 dalies pirmoji pastraipa pirmą kartą pradedama įgyvendinti iki šios direktyvos įgyvendinimo.9 straipsnis1. Taryba, remdamasi Komisijos pasiūlymu, iki šios direktyvos įgyvendinimo pirmą kartą patvirtina nuostatas, taikytinas šviežiai kapotai, maltai ar analogiškai susmulkintai mėsai, į kurią pridėta kitų maisto produktų ir prieskonių.Kol įsigalios šios priimtos nuostatos, tokiai mėsai taikomi nacionalinės teisės aktai.2. Iki šios direktyvos įgyvendinimo Komisija pateikia Tarybai pasiūlymą dėl neapdorotų ir todėl neatitinkančių A priedo V skyriaus 26 punkto reikalavimų produktų.10 straipsnisMetodai, reikalingi norint patikrinti, kaip laikomasi A priedo V skyriaus 26 ir 27 punktuose numatytų taisyklių, taip pat šioms taisyklėms taikytini leistini nuokrypiai patvirtinami 18 straipsnyje numatyta tvarka prieš šešis mėnesius iki šios direktyvos įgyvendinimo.Šie metodai, taisyklės ir leistini nuokrypiai prireikus gali būti pakeisti arba papildyti ta pačia tvarka.11 straipsnis1. Nepažeisdama 6 ir 7 straipsniuose numatytų įgaliojimų, valstybė narė, kurios teritorijoje veterinarinio patikrinimo metu buvo nustatyta,a) kad kitoje valstybėje narėje pagaminti mėsos produktai netinka žmonių maistui, uždraudžia savo teritorijoje prekybą šiais produktais;b) kad nebuvo laikomasi 3 straipsnio reikalavimų, gali įvesti tokį draudimą.2. Sprendimais, priimtais remiantis šio straipsnio 1 dalimi, turi būti leidžiama, siuntėjui ar jo įgaliotam atstovui prašant, mėsos produktus grąžinti atgal, jeigu dėl to nėra prieštaravimų sveikatos sumetimais. Bet kokiu atveju imamasi saugumo priemonių siekiant išvengti netinkamo šių produktų vartojimo.Jeigu grąžinimas negalimas, jie turi būti sunaikinti tos valstybės narės teritorijoje, kurioje atliekamas patikrinimas.Nukrypstant nuo šios nuostatos, importuotojui ar jo įgaliotam atstovui prašant, valstybė narė, kuri atlieka gyvūnų ir visuomenės sveikatos patikrinimus, gali leisti šiuos produktus įvežti kitu tikslu, nei žmonių maistui, jei nėra pavojaus žmonėms ar gyvūnams. Šie mėsos produktai negali būti išvežti iš tos valstybės narės teritorijos, kuri privalo kontroliuoti jų kryptį.Šie sprendimai kartu su motyvais turi būti pranešti siuntėjui ar jo įgaliotam atstovui. Paprašius šie motyvuoti sprendimai turi būti nedelsiant pranešti raštu, informuojant apie galiojančiuose teisės aktuose numatytą šių sprendimų apskundimo tvarką, taip pat apie tokio apskundimo formą bei terminus.3. Kai šie sprendimai motyvuojami užkrečiama liga, pavojingais sveikatai pakitimais arba rimtais šios direktyvos pažeidimais, apie tai nedelsiant ir nurodant motyvus pranešama siunčiančios šalies centrinei kompetentingai institucijai ir Komisijai.12 straipsnisNepažeidžiant galiojančių Bendrijos taisyklių dėl maisto produktuose leistinų naudoti priedų, kol įsigalios Bendrijos nuostatos šioje srityje, šių priedų vartojimą mėsos produktuose ir vartojimo tvarką reglamentuoja nacionalinės teisės aktai.13 straipsnisNepažeisdama A priedo III skyriaus 20 punkto reikalavimų, Taryba, remdamasi Komisijos pasiūlymu, iki 1978 m. gruodžio 31 d. vienbalsiai nustato temperatūrą, kurios reikia laikytis, pjaustant mėsą ir įvyniojant į pradinę apsauginę medžiagą, kaip numatyta A priedo II skyriaus 9 punkte.14 straipsnis1. Taryba, remdamasi Komisijos pasiūlymu, vienbalsiai patvirtina Bendrijos nuostatas dėl trichinelių nustatymo metodų ir dėl atvejų, kai toks nustatymas nebūtinas.2. Kol įsigalios šios nuostatos, toliau tebetaikomi valstybių narių teisės aktai trichinelėms mėsos produktuose, turinčiuose kiaulienos, nustatyti.3. Kiauliena, kuri nustatyta esanti užkrėsta trichinelėmis, negali būti naudojama Bendrijos vidaus prekybai skirtiems mėsos produktams gaminti.15 straipsnis1. Ši direktyva neturi įtakos šioje direktyvoje numatytų kompetentingų institucijų sprendimų apskundimo tvarkai, numatytai galiojančiuose valstybių narių teisės aktuose.2. Kiekviena valstybė narė mėsos produktų, kurių judėjimas uždraustas pagal 11 straipsnio 1 dalį, siuntėjams, suteikia teisę gauti eksperto nuomonę. Kiekviena valstybė narė užtikrina, kad ekspertai turėtų galimybę nustatyti, ar buvo laikytasi 11 straipsnio 1 dalies sąlygų iki tol, kol kompetentingos institucijos ėmėsi kitų priemonių, tokių kaip mėsos sunaikinimas.Ekspertas privalo būti kitos nei siunčiančioji ar paskirties valstybės narės piliečiu.Komisija, remdamasi valstybių narių pasiūlymu, sudaro ekspertų sąrašą, kurie galėtų būti įpareigoti parengti tokias nuomones. Po konsultacijų su valstybėmis narėmis, ji nustato bendrą darbo tvarką, visų pirma tą, kurios reikia laikytis rengiant šias nuomones.16 straipsnisValstybių narių nuostatos dėl gyvūnų sveikatos problemų, turinčių įtakos Bendrijos vidaus prekybai mėsos produktais, taikomos tol, kol įsigalios Bendrijos nuostatos šioje srityje.17 straipsnisKol bus pradėtos taikyti Bendrijos nuostatos dėl mėsos produktų įvežimo iš trečiųjų šalių, valstybės narės šiai įvežamai produkcijai taiko nuostatas, bent lygiavertes šios direktyvos nuostatoms.18 straipsnis1. Kai reikia laikytis šiame straipsnyje nustatytos tvarkos, į Veterinarijos nuolatinį komitetą, įsteigtą 1968 m. spalio 15 d. Tarybos sprendimu (toliau – Komitetas), nedelsdamas kreipiasi jo pirmininkas savo iniciatyva arba valstybės narės atstovo prašymu.2. Valstybių narių atstovų Komitete balsai skaičiuojami taip, kaip numatyta Sutarties 148 straipsnio 2 dalyje. Pirmininkas nebalsuoja.3. Komisijos atstovas pateikia priemonių, kurios turi būti patvirtintos, projektą. Komitetas savo nuomonę dėl projekto pareiškia per tokį laiką, kurį nustato pirmininkas, atsižvelgdamas į klausimo skubumą. Nuomonė patvirtinama 41 balso dauguma.4. Komisija patvirtina numatytas priemones ir nedelsdama ima jas taikyti, jeigu jos atitinka Komiteto nuomonę. Kai numatytos priemonės neatitinka Komiteto nuomonės arba nepareiškiama, Komisija nedelsdama pateikia Tarybai pasiūlymą dėl priemonių, kurių turi būti imtasi. Taryba sprendžia kvalifikuota balsų dauguma.Jeigu Taryba per tris mėnesius nuo tos dienos, kai klausimas buvo jai perduotas, nepriima jokio sprendimo, pasiūlytas priemones patvirtina Komisija ir nedelsdama ima jas taikyti, nebent Taryba pasisakytų prieš minėtas priemones paprastąja balsų dauguma.19 straipsnis1. Kai reikia laikytis šiame straipsnyje nustatytos tvarkos, į Komitetą nedelsdamas kreipiasi jo pirmininkas, savo iniciatyva arba valstybės narės atstovui prašant.2. Komitete valstybių narių balsai skaičiuojami taip, kaip numatyta Sutarties 148 straipsnio 2 dalyje. Pirmininkas nebalsuoja.3. Komisijos atstovas pateikia priemonių, kurios turi būti patvirtintos, projektą. Komitetas savo nuomonę dėl projekto pareiškia per dvi dienas. Nuomonė patvirtinama 41 balso dauguma.4. Komisija patvirtina numatytas priemones ir nedelsdama ima jas taikyti, jeigu jos atitinka Komiteto nuomonę. Kai numatytos priemonės neatitinka Komiteto nuomonės arba nepareiškiama, Komisija nedelsdama pateikia Tarybai pasiūlymą dėl priemonių, kurių turi būti imtasi. Taryba sprendžia kvalifikuota balsų dauguma.Jeigu Taryba per penkiolika dienų nuo tos dienos, kai klausimas buvo jai perduotas, nepriima jokio sprendimo, pasiūlytas priemones patvirtina Komisija ir nedelsdama ima jas taikyti, nebent Taryba pasisakytų prieš minėtas priemones paprastąja balsų dauguma.20 straipsnisRemdamasi Komisijos pasiūlymu, kurį ji turi pateikti iki 1977 m. liepos 1 d., Taryba iki 1977 m. gruodžio 31 d. nustato, kas įgaliojamas atlikti kontrolę ir patikrinimus, numatytus 3 straipsnio 1 dalies 6 punkte, 4 straipsnio 3 dalyje ir 6 straipsnio 2 dalyje, taip pat A priedo II, IV, V, VII ir VIII skyriuose.21 straipsnisŠios direktyvos 18 ir 19 straipsniai taikomi iki 1981 m. birželio 21 d.22 straipsnisValstybės narės priima įstatymus ir kitus teisės aktus, kurie, įsigalioję iki 1979 m. liepos 1 d., įgyvendina šią direktyvą.Tačiau toms valstybėms narėms, kurios šios direktyvos priėmimo dieną nereikalavo metinio medicininio patikrinimo, būtino pagal veterinarijos srityje galiojančius teisės aktus, A priedo II skyriaus 17 punkte numatytas medicininis patikrinimas tampa būtinas tik nuo 1980 m. vasario 15 d., išskyrus atvejį, jeigu Taryba, remdamasi Komisijos pasiūlymu, iki 1979 m. gruodžio 31 d. nusprendžia šią datą perkelti atsižvelgusi į pateiktą Komisijos ataskaitą.23 straipsnisŠi direktyva skirta valstybėms narėms.Priimta Briuselyje, 1976 m. gruodžio 21 d.Tarybos varduPirmininkasA. P. L. M. M. van der Stee[1] OL C 114, 1971 11 11, p. 40.[2] OL 121, 1964 7 29, p. 2012/64.[3] OL L 172, 1975 7 3, p. 17.[4] OL L 55, 1971 3 8, p. 23.[5] OL L 302, 1972 12 31, p. 28.[6] OL L 255, 1968 10 18, p. 23.--------------------------------------------------A PRIEDASI SKYRIUS MĖSOS PRODUKTUS GAMINANČIŲ ĮMONIŲ PATVIRTINIMO SĄLYGOS1. Per visą patvirtintą veiklos laiką įmonės privalo turėti bent jau:a) pakankamai dideles, tinkamas patalpas, kad būtų galima atskirai saugoti:i) šaldant:- šviežią mėsą, nurodytą 2 straipsnio 1 dalies c punkte,- kitą mėsą, nei nurodyta 2 straipsnio 1 dalies c punkte;ii) esant aplinkos temperatūrai arba, prireikus, šaldant:- mėsos produktus, atitinkančius šios direktyvos reikalavimus,- kitus visiškai ar iš dalies iš mėsos pagamintus produktus;b) įrangą, leidžiančią veiksmingai ir bet kuriuo metu atlikti veterinarinius patikrinimus ir priežiūrą, numatytus šioje direktyvoje;c) netoli nuo perdirbimo patalpų pakankamai gerai įrengtą rakinamą patalpą, išskirtinai skirtą naudoti tik kompetentingai institucijai;d) tinkamas ir pakankamai dideles patalpas mėsos produktų ruošimui;e) rakinamą patalpą kai kuriems ingredientams, pvz., prieskoniams, saugoti;f) pakankamą padidinto slėgio geriamo karšto vandens tiekimą. Tačiau išskirtiniais atvejais gali būti leista tiekti netinkamą gerti vandenį garams gauti, gaisrui gesinti, šaldymo įrangai aušinti, jeigu tam skirti vamzdžiai įrengti taip, kad šio vandens nebūtų galima panaudoti kitiems tikslams.Netinkamo gerti vandens vamzdžiai turi aiškiai skirtis nuo geriamojo vandens vamzdžių ir negali būti nutiesti per patalpas, kuriose šviežia mėsa ar mėsos produktai yra apdirbami ar saugomi.Tačiau 5 metus nuo šios direktyvos įgyvendinimo pradžios, išskirtiniais atvejais įmonėse, kurios pradėjo savo veiklą prieš priimant šią direktyvą, gali būti leista nutiesti netinkamo gerti vandens vamzdžius patalpose, kuriose yra mėsos ir mėsos produktų, su sąlyga, kad per minėtas patalpas einančio vamzdyno dalyse nebūtų įrengti vandens čiaupai;g) įrangą, užtikrinančią pakankamą padidinto slėgio geriamo karšto vandens tiekimą;h) nuotekų išleidimo sistemą, atitinkančią higienos reikalavimus;i) pakankamą kiekį persirengimo kambarių, praustuvų, dušų, taip pat tualetų su prietaisais vandeniui nuleisti. Įėjimas į tualetus turi būti įrengtas ne tiesiai iš darbo kambarių. Iš praustuvų čiaupų turi tekėti karštas ir šaltas arba tinkamos temperatūros sumaišytas vanduo, čia turi būti priemonių rankoms valyti ir dezinfekuoti bei higienos priemonių rankoms džiovinti; praustuvai turi būti įrengti šalia tualetų, o jų čiaupai turi būti nereguliuojami rankomis;j) higienos reikalavimus atitinkančią įrangą, reikalingą:- šviežiai mėsai ir mėsos produktams pakrauti,- šiems produktams naudojamoms talpykloms saugoti, užtikrinant, kad nei šviežia mėsa, nei mėsos produktai, nei talpyklos nesiliestų su grindimis;k) tinkamos apsaugos priemones nuo kenkėjų (graužikų, vabzdžių ir pan.);l) galutiniam produktų pakavimui ir išsiuntimui skirtą patalpą;m) specialias hermetiškas, nerūdijančias talpyklas su dangčiais ir užraktais, neleidžiančiais pašaliniams asmenims prie jų prieiti, skirtus laikyti šviežią mėsą, mėsos produktus ar netinkamus žmonių maistui jų likučius, arba rakinamą patalpą mėsai, mėsos produktams ar likučiams laikyti, jei susikaupia dideli kiekiai arba jei jie nėra pašalinami ar sunaikinami kiekvienos darbo dienos pabaigoje;n) patalpą įrankiams ir valymo bei priežiūros priemonėms saugoti;o) patalpą valymo ir priežiūros inventoriui valyti.2. Priklausomai nuo gaminamos produkcijos rūšies, įmonėje turi būti:a) pjaustymui skirta patalpa;b) patalpa:- kaitinimui; o aparatai, skirti apdoroti šiluma, turi turėti registruojamąjį termometrą ar teletermometrą,- apdoroti autoklavu; autoklavai turi turėti registruojamąjį termometrą ar teletermometrą, taip pat kontrolinį termometrą, iš karto rodantį temperatūrą;c) patalpa riebalams lydyti;d) patalpa produktams rūkyti;e) patalpa produktams džiovinti ir brandinti;f) patalpa natūralių žarnų druskai pašalinti, mirkyti ar kitaip apdoroti;g) patalpa sūdyti, jeigu reikia su oro vėdinimo mechanizmais, leidžiančiais palaikyti ne aukštesnę kaip + 10 °C temperatūrą;h) patalpa skerdienai dalyti ar pjaustyti ir sveriamiems mėsos produktams fasuoti, jeigu būtina, su oro vėdinimo mechanizmais;i) patalpa tuščioms konservų dėžutėms sandėliuoti ir įrenginys, kuriuo šios dėžutės higieniškai būtų nuvežamos į darbo patalpą;j) valymo įranga, švariai išvalanti dėžutes prieš pat jas užpildant;k) įranga dėžutėms plauti geriamuoju vandeniu jas hermetiškai uždarius ir prieš apdorojant autoklavu;l) įranga mėsos produktų mėginių inkubacijai hermetiškose talpyklose.Tačiau jei naudojami įtaisai nekenkia šviežiai mėsai ir mėsos produktams, operacijos, numatytos atlikti atskirose patalpose, kaip nurodyta b, c, d ir e punktuose, gali būti atliekamos ir bendroje patalpoje.3. Patalpose, nurodytose 1 punkto a papunktyje ir 2 punkto b–i papunkčiuose, turi būti:- grindų danga, atspari vandeniui, lengvai valoma ir dezinfekuojama, atspari puvimui ir paklota taip, kad vanduo lengvai nutekėtų,- lygios sienos, ne mažiau kaip iki dviejų metrų aukščio padengtos šviesia plaunama danga ar dažais, užapvalintais kampais.4. Patalpose, nurodytose 1 punkto d papunktyje ir 2 punkto a papunktyje, turi būti:- grindų danga, atspari vandeniui, lengvai valoma ir dezinfekuojama, atspari puvimui ir paklota taip, kad vanduo lengvai nutekėtų arba būtų nukreiptas į nuotekų surinkimo vamzdžius su gaudyklėmis ir grotelėmis,- lygios sienos, padengtos šviesia, plaunama danga ar dažais iki saugojimo aukščio, bet ne mažiau kaip iki dviejų metrų aukščio, užapvalintais kampais.5. Patalpose, kur dirbama su šviežia mėsa ir mėsos produktais, turi būti bent jau:- pakankama ventiliacija ir, jei reikia, gera garų trauka,- tinkamas natūralus ar dirbtinis, spalvų neiškreipiantis, apšvietimas,- įranga rankoms ir įrankiams valyti bei dezinfekuoti; tokia įranga turi būti kuo arčiau darbo vietų; čiaupai įrengti taip, kad jų nereikėtų reguliuoti ranka; šiose patalpose turi būti šalto ir karšto vandens, valymo ir dezinfekavimo priemonių bei vienkartinių rankšluosčių. Vandens instrumentams plauti temperatūra turi būti ne žemesnė kaip + 82 °C,- lengvai valomi bei dezinfekuojami instrumentai ir darbo įranga, pavyzdžiui, pjaustymui skirti stalai, stalai su nuimamais pjaustymo stalviršiais, talpyklos, konvejerių juostos ir pjūklai, pagaminti iš nerūdijančių medžiagų, kurie neužterštų mėsos. Medieną naudoti draudžiama.II SKYRIUS ĮMONIŲ PERSONALO, PATALPŲ, DARBO ĮRANGOS IR ĮRANKIŲ HIGIENA6. Iš personalo reikalaujama kuo rūpestingiau laikytis higienos ir kuo švariau prižiūrėti patalpas, darbo įrangą ir įrankius.a) Kiekvienas asmuo, įeidamas į šviežios mėsos ir mėsos produktų gamybos patalpas, privalo dėvėti šviesius ir lengvai valomus darbo drabužius bei švarų galvos apdangalą, taip pat, prireikus, apsauginį užpakalinės galvos dalies apdangalą. Personalas, gaminantis produktus, privalo keletą kartų per darbo dieną plauti ir dezinfekuoti rankas, kiekvieną kartą prieš pradėdami darbą ir jas susitepę. Darbo ir saugojimo patalpose draudžiama rūkyti.b) Į įmonės patalpas negali būti įleidžiami jokie gyvūnai. Graužikai, vabzdžiai ir kiti kenkėjai turi būti sistemingai naikinami.c) Gamyboje naudojami instrumentai ir įrankiai turi būti kruopščiai valomi ir dezinfekuojami keletą kartų per dieną, darbo dienos pabaigoje ir prieš juos vėl naudojant, jeigu užsiteršė.Tačiau, nepertraukiamos gamybos įranga turi būti valoma tik pabaigus darbą arba jeigu įtariama, kad jie galėjo užsiteršti.7. Darbo patalpos, instrumentai ir įranga turi būti naudojami tik mėsos produktams ruošti.Tačiau kompetentingai institucijai leidus, jie gali būti tuo pačiu ar kitu metu naudojami kitiems maisto produktams ruošti, su sąlyga, kad būtų imtasi visų būtinų priemonių šioje direktyvoje nurodytų produktų užterštumui bei jų rimtiems pakitimams išvengti.8. Šviežia mėsa, mėsos produktai ir ingredientai, taip pat talpyklos, kuriose jie laikomi, negali:- tiesiogiai liestis su grindimis,- būti sukrauti ir kilnojami iš vienos vietos į kitą taip, kad kiltų galimybė juos užteršti.Turi būti pasirūpinta, kad žaliava ir pagaminti produktai jokiu būdu nesiliestų.9. Darbo metu patalpose, nurodytose 2 punkto g ir h papunkčiuose, turi būti palaikoma ne aukštesnė kaip + 10 °C temperatūra.10. Kompetentingai institucijai leidus, 9 punkte nustatytos temperatūros galima nesilaikyti, jei institucija mano, kad dėl technologinio produktų ruošimo pobūdžio tai įmanoma.11. Konservų dėžutės ir kitos panašios talpyklos, prieš pat jas užpildant, turi būti kruopščiai plaunamos specialia plovimo įranga, nurodyta 2 punkto j papunktyje.12. Jei reikia, konservų dėžutės ir kitos panašios talpyklos, jas hermetiškai uždarius ir prieš apdorojant autoklavu, turi būti plaunamos geriamuoju vandeniu, naudojant 2 punkto k papunktyje nurodytą įtaisą.13. Priežiūros ir valymo priemonės turi būti laikomos specialiai tam skirtose patalpose.14. Vartojant ploviklius, dezinfekcijos priemones ir pesticidus, negalima pakenkti šviežios mėsos ir mėsos produktų sveikumui.15. Visur, taip pat ir autoklavuose būtina naudoti geriamąjį vandenį. Tačiau išimtiniais atvejais netinkamas gerti vanduo gali būti naudojamas garams gauti, gaisrui gesinti, šaldymo įrangai aušinti ir atliekamoms plunksnoms šalinti skerdyklose, jeigu tam skirti vamzdžiai įrengti taip, jog būtų užtikrinta, kad šis vanduo nebus panaudotas kitiems tikslams.16. Dirbti su šviežia mėsa ir mėsos produktais draudžiama asmenims, galintiems juos užkrėsti, ypač asmenims:a) kurie serga arba yra įtariami sergant vidurių šiltine, A ir B tipo paratifu, infekciniu enteritu (salmonelioze), dizenterija, infekciniu hepatitu, skarlatina arba yra šių ligų nešiotojai;b) kurie serga arba yra įtariami sergant užkrečiama arba infekcine tuberkulioze;c) kurie serga arba yra įtariami sergant užkrečiama arba infekcine odos liga;d) kurių kita tuo pačiu metu atliekama veikla skerdžiant arba tvarkant mėsą gali būti šviežios mėsos užkrėtimo mikrobais priežastimi;e) kurių rankos yra sutvarstytos, išskyrus tuos atvejus, kai žaizda neužkrečiama ir naudojama vandeniui nelaidi tvarsliava.17. Su šviežia mėsa dirbantys žmonės privalo turėti medicinos pažymą. Joje turi būti parašyta, kad nėra jokių kliūčių jiems dirbti tokį darbą; kiekvienais metais ir oficialiai paskirtam veterinarijos gydytojui pareikalavus pažyma atnaujinama; oficialiai paskirtam veterinarijos gydytojui pažyma turi būti visuomet prieinama.III SKYRIUS REIKALAVIMAI ŠVIEŽIAI MĖSAI, SKIRTAI MĖSOS PRODUKTAMS GAMINTI18. Šviežia mėsa iš skerdyklos, pjaustymo įmonės, šaldyklų patalpų ar kitos perdirbimo įmonės, esančios tos pačios šalies teritorijoje, kurioje yra ir minima įmonė, turi būti transportuojama laikantis pakankamų sanitarijos sąlygų pagal 2 straipsnio 1 dalies b punkte nurodytų direktyvų nuostatas, išskyrus plombavimui taikomus reikalavimus.19. Mėsa, neatitinkanti šios direktyvos 2 straipsnio 1 dalies c punkto sąlygų, veterinarinį patvirtinimą turinčiose įmonėse gali būti laikoma tik su sąlyga, kad bus saugoma atskirose patalpose; ji turi būti naudojama kitose vietose ar kitu metu nei mėsa, kuri atitinka šias sąlygas. Kompetentinga institucija privalo turėti teisę bet kuriuo metu apžiūrėti šaldyklų patalpas ir visas darbo patalpas, kad galėtų patikrinti, ar griežtai laikomasi šių nuostatų.20. Perdirbimui skirta šviežia mėsa nuo jos atvežimo į įmonę iki panaudojimo turi būti saugoma patalpose, kuriose būtų užtikrinta pastovi ne aukštesnė kaip + 7 °C temperatūra; tačiau skerdenos atliekoms temperatūra turi būti ne aukštesnė kaip + 3 °C, o paukštienai – ne aukštesnė kaip + 4 °C.IV SKYRIUS GAMYBOS KONTROLĖ21. Įmones kontroliuoja kompetentinga institucija, kuriai iš anksto turi būti pranešta apie pradedamus gaminti mėsos produktus, skirtus Bendrijos vidaus prekybai.22. Nuolatinė kompetentingos institucijos atliekama priežiūra apima:- šviežios mėsos ir mėsos produktų atvežimo ir išvežimo registracijos žurnalo tikrinimą,- šviežios mėsos, skirtos naudoti mėsos produktų, skirtų Bendrijos vidaus prekybai, gamybai, ir, šios direktyvos 3 straipsnio 1 dalies 3 punkto b papunktyje nurodytu atveju, mėsos produktų, sanitarinį patikrinimą,- mėsos produktų, juos išvežant iš įmonės, tikrinimą,- sveikumo sertifikatų, numatytų 34 punkte, pildymą ir išdavimą,- patalpų, darbo įrangos ir įrankių švaros, taip pat personalo higienos, kaip numatyta II skyriuje, tikrinimą,- bet kokių mėginių, būtinų laboratoriniams tyrimams, ėmimą,- bet kokių priežiūros priemonių, kompetentingos institucijos nuomone, reikalingų užtikrinti, kad būtų laikomasi šios direktyvos, taikymą.Šios priežiūros rezultatai užrašomi registracijos žurnale.23. Kai mėsos produktai gaminami hermetiškai uždarytose talpyklose, kompetentinga institucija turi užtikrinti, kad:- gamintojas tyrimų pagalba tikrintų dienos produkciją tam tikrais iš anksto nustatytais intervalais, siekdamas užtikrinti talpyklų uždarymo kokybę,- gamintojas naudotų kontrolinį prietaisą, kad patikrintų, jog talpyklos iš tikrųjų buvo tinkamai termiškai apdorotos,- produktai hermetiškai uždarytose pakuotėse iš kaitinimo aparatų būtų išimami esant pakankamai aukštai temperatūrai, kad būtų garantuota, jog greitai išgaruos drėgmė, o pakuotės nebus liečiamos rankomis, kol nebus visiškai sausos.24. Gamintojo iniciatyva atlikti įvairių patikrinimų rezultatai turi būti saugomi, kad būtų pateikti kompetentingai institucijai paprašius.V SKYRIUS APDOROJIMO KOKYBĖS TIKRINIMAS25. Kompetentinga institucija privalo kontroliuoti mėsos produktų apdorojimo kokybę, prireikus imdama mėginius, kad užtikrintų, jog:- produktai buvo apdoroti vienu iš būdų, numatytų šios direktyvos 2 straipsnio 1 dalies d punkte,- apdorojimas laikomas galutiniu, jeigu atitinka šios direktyvos 2 straipsnio 1 dalies e punkte nurodytas sąlygas, arba negalutiniu pagal 2 straipsnio 1 dalies f punktą.26. Produktas laikomas apdorotu pagal 2 straipsnio 1 dalies d punktą tada, kai vertė aw yra žemesnė nei 0,97 arba kai iš gabalų paviršiaus galima nustatyti, kad mėsa jau nebeturi šviežios mėsos savybių.27. Produktas apdorotas galutinai:a) jeigu jis buvo apdorotas karščiu hermetiškai uždarytoje talpykloje, tada, kai Fc vertė aukštesnė ar lygi 3,00 arba valstybėse narėse, kur ši vertė nėra taikoma, kai apdorojimo kokybė patikrinta inkubaciniu tyrimu, trukusiu + 37 °C temperatūroje septynias dienas arba + 35 °C temperatūroje dešimt dienų;b) jeigu produktas buvo apdorotas kitaip, negu nurodyta a punkte, kai:i) aw vertė neviršija 0,95, o pH neviršija 5,2;ii) arba aw vertė neviršija 0,91;iii) arba pH yra žemesnis nei 4,5.Jeigu apdorojimas neatitinka pirmosios pastraipos a ir b punktuose nurodytų sąlygų, laikoma, kad produktas buvo apdorotas negalutinai.VI SKYRIUS MĖSOS PRODUKTŲ ĮVYNIOJIMAS IR PAKAVIMAS28. Įvyniojimas ir pakavimas turi būti atliekamas tam skirtose patalpose ir laikantis tinkamų higienos sąlygų.29. Įvyniojimas ir pakavimas turi atitikti visus higienos reikalavimus, įskaitant šiuos:- turi nepakenkti organoleptinėms mėsos savybėms,- turi būti neperduodamos žmonių sveikatai žalingos medžiagos,- turi būti pakankamai tvirtas, kad tinkamai apsaugotų mėsą.30. Vyniojimo medžiaga negali būti pakartotinai naudojama mėsos produktams vynioti, išskyrus tam tikrų rūšių pakuotes, pagamintas iš keramikos, kurios, išvalytos ir išdezinfekuotos, gali būti naudojamos pakartotinai.VII SKYRIUS ŽENKLINIMAS SVEIKUMO ŽENKLU31. Mėsos produktai turi būti ženklinami. Šis ženklinimas turi būti atliekamas kompetentingos institucijos atsakomybe produktus gaminant arba tuoj pat pagaminus aiškiai matomoje vietoje. Ženklas turi būti įskaitomas, nenutrinamai ir lengvai atpažįstamas.32. Tačiau,a) tuo atveju, kai mėsos produktas vyniojamas ir pakuojamas atskirai, sveikumo ženklo pakanka ant pakuotės;b) tuo atveju, kai mėsos produktai siunčiant turi būti įdėti į antrą talpyklą, ženklinama ir antroji talpykla;c) ženklinti taip pat galima ir stipriai pritvirtinant visus higienos reikalavimus atitinkančią apvalią plokštelę iš atsparios medžiagos su 33 punkto a papunktyje nurodyta informacija.33. a) Sveikumo ženklas turi būti ovalo formos ir jame turi būti ši informacija:- viršutinėje dalyje:eksportuojančios šalies inicialas (-ai) didžiosiomis raidėmis, t. y., viena iš šių raidžių: B – D – DK – F – IRL – I – L – NL – UK ir perdirbimo įmonės veterinarinio patvirtinimo numeris,- apatinėje dalyje:viena iš santrumpų: CEE – EEG – EWG – EEC – EØF.b) Sveikumo ženklas gali būti ženklinamas specialiais ženklinimo dažais ar išdeginamas ant produkto, vyniojamosios medžiagos bei pakuotės arba atspausdinamas ar pažymimas etiketėje. Atidarant pakuotę, ženklas turi būti sunaikinamas. Ženklo galima nesunaikinti tik tuo atveju, kai atidarant sunaikinama pati pakuotė.VIII SKYRIUS SVEIKUMO SERTIFIKATAS34. Sveikumo sertifikato originalas, kuris turi lydėti mėsos produktus, vežamus į paskirties šalį, turi būti išduotas kompetentingos institucijos pakrovimo metu.Sveikumo sertifikatas savo turiniu ir forma turi atitikti B priede nurodytą pavyzdį. Jis turi būti parengtas bent viena paskirties šalies kalba arba kalbomis ir papildytas numatyta informacija. Jis turi būti išspausdintas ant vieno puslapio.IX SKYRIUS SAUGOJIMAS IR TRANSPORTAVIMAS35. Bendrijos vidaus prekybai skirti mėsos produktai turi būti saugomi šio priedo 1 punkto a papunktyje nurodytose patalpose.36. Mėsos produktai, kurių saugojimo temperatūra nurodyta pagal šios direktyvos 4 straipsnį, turi būti saugomi šioje temperatūroje.37. Mėsos produktai turi būti išsiunčiami taip, kad transportavimo metu nebūtų užteršti ar kitaip žalingai paveikti, atsižvelgiant į šio transportavimo trukmę, transporto priemones ir oro sąlygas.38. Mėsos produktai turi būti transportuojami transporto priemonėmis, aprūpintomis įranga, įgalinančia juos transportuoti, esant reikalui šaldant, kad nebūtų viršyta 4 straipsnyje nurodyta temperatūra.--------------------------------------------------B PRIEDAS+++++ TIFF ++++++++++ TIFF +++++--------------------------------------------------


title: 2006 m. birželio 14 d. Europos Parlamento ir Tarybos direktyva 2006/46/EB, iš dalies keičianti Tarybos direktyvas 78/660/EEB dėl tam tikrų tipų bendrovių metinių atskaitomybių, 83/349/EEB dėl konsoliduotos atskaitomybės, 86/635/EEB dėl bankų ir kitų finansų įstaigų metinės finansinės atskaitomybės ir konsoliduotos finansinės atskaitomybės ir 91/674/EEB dėl draudimo įmonių metinės finansinės atskaitomybės ir konsoliduotos finansinės atskaitomybės   (Tekstas svarbus EEE)

text:
16.8.2006

               LT

               Europos Sąjungos oficialusis leidinys

               L 224/1

      EUROPOS PARLAMENTO IR TARYBOS DIREKTYVA 2006/46/EB

   2006 m. birželio 14 d.
   iš dalies keičianti Tarybos direktyvas 78/660/EEB dėl tam tikrų tipų bendrovių metinių atskaitomybių, 83/349/EEB dėl konsoliduotos atskaitomybės, 86/635/EEB dėl bankų ir kitų finansų įstaigų metinės finansinės atskaitomybės ir konsoliduotos finansinės atskaitomybės ir 91/674/EEB dėl draudimo įmonių metinės finansinės atskaitomybės ir konsoliduotos finansinės atskaitomybės
   (tekstas svarbus EEE)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Europos bendrijos steigimo sutartį ir ypač į jos 44 straipsnio 1 dalį,
   atsižvelgdami į Komisijos pasiūlymą,
   atsižvelgdami į Europos ekonomikos ir socialinių reikalų komiteto nuomonę (1),
   laikydamiesi Sutarties 251 straipsnyje nustatytos tvarkos (2),
   kadangi:

               (1)

               2003 m. gegužės 21 d. Komisija priėmė veiksmų planą, kuriame skelbiamos priemonės bendrovių teisei modernizuoti ir įmonių valdymui Bendrijoje tobulinti. Buvo numatytas trumpalaikis Bendrijos prioritetas – patvirtinti kolektyvinę valdybos narių atsakomybę, padidinti sandorių su susijusiomis šalimis ir nebalansinių susitarimų skaidrumą bei patobulinti bendrovėje taikomos bendrovės valdymo praktikos atskleidimą.

               (2)

               Pagal šį veiksmų planą bendrovės administracijos, valdymo ir priežiūros organų nariai privalo prisiimti kolektyvinę atsakomybę prieš bendrovę už metinės finansinės atskaitomybės ir metinių pranešimų rengimą ir paskelbimą. Tas pats turi būti taikoma įmonių administracijos, valdymo ir priežiūros organų nariams, rengiant konsoliduotą finansinę atskaitomybę. Šie organai turėtų veikti pagal kompetenciją, kurią jiems suteikia nacionalinė teisė. Tai nedraustų valstybėms narėms papildomai numatyti tiesioginę atsakomybę prieš akcininkus arba net ir kitus suinteresuotus asmenis. Kita vertus, valstybės narės turi vengti taikyti sistemą, kai atsakomybė nustatoma tik atskiriems kolegialių organų nariams. Tačiau tai neturėtų drausti valstybių narių teismams arba jų teisėsaugos institucijoms sankcijas nustatyti atskiriam kolegialiaus organo nariui.

               (3)

               Atsakomybė dėl metinės finansinės atskaitomybės ir konsoliduotos finansinės atskaitomybės, o taip pat metinių pranešimų ir konsoliduotų metinių pranešimų rengimo ir skelbimo pagrįsta nacionaline teise. Atitinkamos taisyklės dėl atsakomybės, nustatytos kiekvienos valstybės narės nacionaliniais įstatymais ar kitais teisės aktais, turėtų būti taikomos administracijos, valdymo ir priežiūros organų nariams. Valstybės narės pačios turėtų spręsti dėl atsakomybės masto.

               (4)

               Siekiant paskatinti patikimą finansinės atskaitomybės procesą visoje Europos Sąjungoje, už bendrovės finansinių pranešimų rengimą atsakingo bendrovės organo nariams turėtų būti nustatyta pareiga užtikrinti, kad finansinė informacija, pateikiama bendrovės metinėje finansinėje atskaitomybėje ir metiniuose pranešimuose, parodo tikrą ir teisingą vaizdą.

               (5)

               2004 m. rugsėjo 27 d. Komisija priėmė Komunikatą dėl blogos finansinės ir įmonių praktikos prevencijos ir kovos su ja, kuriame, inter alia, išdėstomos Komisijos politikos iniciatyvos dėl bendrovių vidaus kontrolės ir kolegialių organų narių atsakomybės.

               (6)

               Šuo metu Ketvirtojoje Tarybos direktyvoje 78/660/EEB (3) ir Septintojoje Tarybos direktyvoje 83/349/EEB (4) numatytas tik sandorių tarp bendrovės ir bendrovės dukterinių įmonių atskleidimas. Siekiant priartinti bendroves, kurių vertybiniai popieriai nėra įtraukti į prekybą reguliuojamose rinkose, prie bendrovių, kurios taiko tarptautinius apskaitos standartus savo konsoliduotai finansinei atskaitomybei, atskleidimas turėtų būti išplėstas ir taikomas kitų tipų susijusiems asmenims: tokiems kaip vadovaujantieji darbuotojai ir kolegialių organų narių sutuoktiniai, bet tik jeigu sandoriai yra reikšmingi ir nebuvo sudaryti įprastomis rinkos sąlygomis. Reikšmingų sandorių su susijusiomis šalimis, kurie nėra sudaromi įprastomis rinkos sąlygomis, atskleidimas gali padėti metinės finansinės atskaitomybės vartotojams įvertinti bendrovės finansinę padėtį bei, kai bendrovė priklauso grupei, visos grupės finansinę padėtį. Grupės vidaus susijusių asmenų sandoriai turėtų būti eliminuoti rengiant konsoliduotas finansines ataskaitas.

               (7)

               Susijusio asmens sąvokų apibrėžimai, nustatyti tarptautiniuose apskaitos standartuose, kuriuos Komisija priėmė pagal 2002 m. liepos 19 d. Europos Parlamento ir Tarybos reglamentą (EB) Nr. 1606/2002 dėl tarptautinių apskaitos standartų taikymo (5), turėtų būti taikomi Direktyvoms 78/660/EEB ir 83/349/EEB.

               (8)

               Dėl nebalansinių susitarimų bendrovė gali patirti rizikos arba gauti naudos, kuri yra reikšminga vertinant bendrovės finansinę padėtį ir, jei bendrovė priklauso grupei, finansinę visos grupės padėtį.

               (9)

               Tokie nebalansiniai susitarimai galėtų būti bet kurie sandoriai arba sutartys, kurias bendrovės gali sudaryti su ūkio subjektais, net ir neturinčiais juridinio asmens statuso, ir kurios nėra įtrauktos į balansą. Tokie nebalansiniai susitarimai gali būti susiję su vienos arba kelių specialios paskirties įmonių (SPĮ) arba ofšorinės veiklos sukūrimu arba naudojimu, siekiant, inter alia, ekonominių, teisinių, mokestinių ir apskaitos tikslų. Tokie nebalansiniai susitarimai yra, pavyzdžiui, rizikos ir naudos pasidalinimo susitarimai arba įsipareigojimai, atsirandantys iš tokių sutarčių, kaip skolos faktoringo, kombinuoto pardavimo ir atpirkimo susitarimų, konsignacijos susitarimų, „mokėk, jei neimi“ susitarimų, transformavimo į vertybinius popierius sandorių per atskiras bendroves arba juridinio asmens statuso neturinčius ūkio subjektus, turto įkeitimo, veiklos nuomos, fukcijų perleidimo paslaugų ir panašūs. Atitinkami duomenys apie tokių į balansą neįtrauktų susitarimų reikšmingą riziką ir naudą turėtų būti pateikti finansinės atskaitomybės ir konsoliduotos finansinės atskaitomybės aiškinamuosiuose raštuose.

               (10)

               Bendrovės, kurių vertybiniai popieriai yra įtraukti į prekybą reguliuojamoje rinkoje ir kurių registruota buveinė yra įsikūrusi Bendrijoje, turėtų būti įpareigotos teikti metinį bendrovės valdymo pareiškimą, kuris būtų įtrauktas į metinį pranešimą, kaip speciali ir aiškiai identifikuojama jo dalis. Šiame pareiškime akcininkams turėtų būti bent jau pateikta lengvai prieinama pagrindinė informacija apie faktiškai taikytą bendrovės valdymo praktiką, taip pat visų taikomų rizikos valdymo ir vidaus kontrolės sistemų esminių savybių aprašymas, susijęs su finansinės atskaitomybės procesu. Bendrovės valdymo pareiškime turėtų aiškiai matytis, ar įmonėje yra taikomos kitokios bendrovės valdymo nuostatos, nei numatyta nacionalinėje teisėje, nepaisant, ar šios nuostatos yra tiesiogiai nustatytos bendrovės valdymo kodekse, kuris yra taikomas bendrovei, ar bet kuriuose kituose bendrovės valdymo kodeksuose, kuriuos bendrovė gali nuspręsti taikyti. Be to, jei reikia, bendrovės gali pateikti aplinkos ir socialinių aspektų, kurie padėtų suprasti bendrovės plėtrą, veiklą ir situaciją, analizę. Įmonėms, kurios rengia konsoliduotus metinius pranešimus, reikalavimą teikti atskirą bendrovės valdymo pareiškimą taikyti nėra būtina, tačiau informacija apie grupės turimą rizikos valdymo ir vidaus kontrolės sistemas turėtų būti pateikta.

               (11)

               Įvairios pagal šią direktyvą priimtos priemonės, neturi būti būtinai taikomos tiems patiems bendrovių ir įmonių tipams. Valstybės narės turėtų galėti netaikyti šios direktyvos reikalavimų dėl susijusių šalių ir nebalansinių susitarimų mažoms bendrovėms, kurios yra apibrėžtos Direktyvos 78/660/EEB 11 straipsnyje. Bendrovės, kurios savo finansinėje atskaitomybėje jau atskleidžia informaciją apie sandorius su susijusiomis šalimis remiantis Europos Sąjungoje priimtais tarptautiniais apskaitos standartais, pagal šią direktyvą neturėtų būti įpareigotos atskleisti papildomos informacijos, kadangi tarptautinių apskaitos standartų taikymas jau parodo tikrą ir teisingą tokios bendrovės vaizdą. Šios direktyvos nuostatos dėl bendrovės valdymo pareiškimo turėtų būti taikomos visoms bendrovėms, įskaitant bankus, draudimo ir perdraudimo įmones, ir įmonėms, kurios išleidžia vertybinius popierius, išskyrus akcijas, įtauktus į prekybą reguliuojamoje rinkoje, tiek kiek joms netaikomos valstybių narių nustatytos išimtys. Šios direktyvos nuostatos dėl kolegialių organų narių pareigų ir atsakomybės, taip pat ir sankcijų, turėtų būti taikomos visoms bendrovėms, kurioms taikomos Tarybos direktyvos 78/660/EEB, 86/635/EEB (6) ir 91/674/EEB (7), bei visoms įmonėms, kurios sudaro konsoliduotą finansinę atskaitomybę pagal Direktyvą 83/349/EEB.

               (12)

               Dabartinės redakcijos Direktyvoje 78/660/EEB nustatoma, kad kas penkerius metus peržiūrimi, inter alia, nustatyti maksimalūs balanso sumos ir grynųjų pajamų dydžiai, kuriuos valstybės narės taiko nustatydamos, kurios bendrovės gali būti atleistos nuo tam tikrų informacijos atskleidimo reikalavimų. Be šių penkerių metų peržiūrėjimų, gali būti naudingas papildomas vienkartinis šių maksimalių balanso sumos ir grynųjų pajamų dydžių padidinimas. Valstybės narės neprivalo šių padidintų dydžių laikytis.

               (13)

               Kadangi šios direktyvos tikslų – palengvinti tarpvalstybines investicijas ir padidinti finansinių ataskaitų ir pranešimų palyginamumą ES mastu bei visuomenės pasitikėjimą jomis, tobulinant konkrečių duomenų atskleidimą ir užtikrinant jo nuoseklumą, valstybės narės negali deramai pasiekti ir todėl juos galima geriau pasiekti Bendrijos lygiu, Bendrija gali patvirtinti priemones vadovaudamasi Sutarties 5 straipsnyje nustatytu subsidiarumo principu. Laikantis tame straipsnyje nustatyto proporcingumo principo, šia direktyva nenumatoma nieko, kas nėra būtina tiems tikslams pasiekti.

               (14)

               Šioje direktyvoje gerbiamos pagrindinės teisės ir laikomasi pripažintų, ypač Europos Sąjungos Pagrindinių teisių chartijoje, principų.

               (15)

               Remiantis Tarpinstitucinio susitarimo dėl geresnės teisės aktų leidybos (8) 34 punktu, valstybės narės yra skatinamos sudaryti jų pačių ir Bendrijos labui lenteles, kurios kiek įmanoma geriau parodytų šios direktyvos ir perkėlimo į nacionalinę teisę priemonių tarpusavio ryšį, ir jas paskelbti.

               (16)

               Todėl Direktyvos 78/660/EEB, 83/349/EEB, 86/635/EEB ir 91/674/EEB turėtų būti atitinkamai iš dalies keičiamos,

         PRIĖMĖ ŠIĄ DIREKTYVĄ:
   1 straipsnis
   Direktyvos 78/660/EEB pakeitimas
   Direktyva 78/660/EEB iš dalies keičiama taip:

               1)

               11 straipsnio pirma pastraipa iš dalies keičiama taip:

                           a)

                           pirmoje įtraukoje žodžiai „balanso suma: 3 650 000 EUR“ pakeičiami žodžiais „balanso suma: 4 400 000 EUR“;

                           b)

                           antroje įtraukoje žodžiai „grynosios pajamos: 7 300 000 EUR“ pakeičiama žodžiais „grynosios pajamos: 8 800 000 EUR“;

               2)

               11 straipsnio trečioje pastraipoje žodžiai „direktyvos paskelbimo dieną, pagal sumas, kurios nustatomos atlikus 53 straipsnio 2 dalyje numatytą persvarstymą“ pakeičiami žodžiais „bet kurios direktyvos, nustatančios šias sumas, paskelbimo dieną“;

               3)

               27 straipsnio pirma pastraipa iš dalies keičiama taip:

                           a)

                           pirmoje įtraukoje žodžiai „balanso suma: 14 600 000 EUR“ pakeičiami žodžiais „balanso suma: 17 500 000 EUR“;

                           b)

                           antroje įtraukoje žodžiai „grynosios pajamos: 29 200 000 EUR“ pakeičiami žodžiais „grynosios pajamos: 35 000 000 EUR“;

               4)

               27 straipsnio trečioje pastraipoje žodžiai „direktyvos paskelbimo dieną, pagal sumas, kurios nustatomos atlikus 53 straipsnio 2 dalyje numatytą persvarstymą“ pakeičiami žodžiais „bet kurios direktyvos, nustatančios šias sumas, paskelbimo dieną“;

               5)

               42a straipsnis papildomas šia pastraipa:
               „5a)   Nukrypdamos nuo 3 ir 4 dalių nuostatų ir laikydamosi tarptautinių apskaitos standartų, patvirtintų 2003 m. rugsėjo 29 d. Komisijos reglamentu (EB) Nr. 1725/2003, priimančiu tam tikrus tarptautinius apskaitos standartus pagal Europos Parlamento ir Tarybos reglamentą (EB) Nr. 1606/2002 (9), su pakeitimais iki 2006 m. rugsėjo 5 d. valstybės narės gali leisti arba reikalauti įvertinti finansines priemones kartu su susijusiais atskleidimo reikalavimais, kurių reikalaujama pagal tarptautinius apskaitos standartus, priimtus pagal 2002 m. liepos 19 d. Europos Parlamento ir Tarybos reglamentą (EB) Nr. 1606/2002 dėl tarptautinių apskaitos standartų taikymo (10).

               6)

               43 straipsnio 1 dalyje įterpiami šie punktai:

                           „7a)

                           bendrovės susitarimų, neįtrauktų į balanso ataskaitą, pobūdis ir verslo tikslas bei šių susitarimų finansinis poveikis bendrovei su sąlyga, kad tokių susitarimų rizika ar nauda yra reikšminga, ir jei šios informacijos apie šią riziką ar naudą atskleidimas yra būtinas norint įvertinti bendrovės finansinę padėtį.
                           Valstybės narės gali leisti 27 straipsnyje nurodytoms bendrovėms apriboti šio punkto atskleidimo reikalavimus ir prašyti atskleisti tik informaciją apie tokių susitarimų pobūdį ir verslo tikslą;

                           7b)

                           sandoriai, kuriuos bendrovė sudarė su susijusiomiais asmenimis, įskaitant šių sandorių sumas, susijusių asmenų santykių pobūdį ir kitą informaciją apie sandorius, kuri yra būtina norint suprasti bendrovės finansinę padėtį, jeigu tokie sandoriai yra reikšmingi ir nebuvo sudaryti įprastomis rinkos sąlygomis. Informacija apie atskirus sandorius gali būti apibendrinama pagal jų pobūdį, išskyrus atvejus, kai, norint suprasti sandorių tarp susijusių asmenų poveikį bendrovės finansinei padėčiai, būtina atskira informacija.
                           Valstybės narės gali leisti 27 straipsnyje nurodytoms bendrovėms neatskleisti šiame punkte nurodytos informacijos, išskyrus jei tos bendrovės priskiriamos Direktyvos 77/91/EEB 1 straipsnio 1 dalyje nurodytoms bendrovėms. Pastaruoju atveju valstybės narės gali reikalauti pateikti informaciją tik apie sandorius, kuriuos tiesiogiai arba netiesiogiai sudarė:

                                       i)

                                       bendrovė ir jos pagrindiniai akcininkai,
                                       ir

                                       ii)

                                       bendrovė ir administracijos, valdymo ir priežiūros organų nariai.

                                 Valstybės narės gali netaikyti šio reikalavimo sandoriams, sudarytiems tarp dviejų ar daugiau grupės narių jei toks narys yra dukterinių įmonių, su kuriomis sudarytas sandoris, savininkas.
                           Sąvoka „susijęs asmuo“ turi tokią pačią reikšmę kaip ir tarptautiniuose apskaitos standartuose, priimtuose pagal Reglamentą (EB) Nr. 1606/2002.“

                     ;

               7)

               įterpiamas šis straipsnis:
               „46a straipsnis
               1.   Bendrovė, kurios vertybiniai popieriai yra įtraukti į prekybą reguliuojamoje rinkoje, kurios sąvoka apibrėžta 2004 m. balandžio 21 d. Europos Parlamento ir Tarybos direktyvos 2004/39/EB dėl finansinių priemonių rinkų (11) 4 straipsnio 1 dalies 14 punkte, į savo metinį pranešimą įtraukia bendrovės valdymo pareiškimą. Pareiškimas pateikiamas kaip specialus metinio pranešimo skirsnis ir jame pateikiama bent ši informacija:

                           a)

                           nuoroda į:

                                       i)

                                       bendrovės valdymo kodeksą, kuris bendrovei yra taikomas;
                                       ir (arba)

                                       ii)

                                       bendrovės valdymo kodeksą, kurį bendrovė savanoriškai nusprendė taikyti;
                                       ir (arba)

                                       iii)

                                       visą reikalingą informaciją apie bendrovės valdymo praktiką, taikytą papildant nacionalinės teisės reikalavimus.

                                 Kai taikomi i ir ii papunkčiai, bendrovė taip pat nurodo, kur galima viešai rasti atitinkamus tekstus, o kai taikomas iii papunktis – viešai paskelbia informaciją apie savo bendrovės valdymo praktiką;

                           b)

                           tiek, kiek bendrovė pagal nacionalinę teisę nukrypsta nuo bendrovės valdymo kodekso, minėto a punkto i arba ii papunktyje, bendrovė nurodo, nuo kurių to kodekso dalių ji nukrypo ir kodėl. Jei bendrovė nusprendžia netaikyti kokių nors a punkto i ar ii papunkčiuose minimo bendrovės valdymo kodekso nuostatų, ji nurodo tokio sprendimo motyvus;

                           c)

                           su finansinės atskaitomybės procesu susijusių bendrovės vidaus kontrolės ir rizikos valdymo sistemų pagrindinių požymių aprašymas;

                           d)

                           informacija, kuri yra reikalaujama pagal 2004 m. balandžio 21 d. Europos Parlamento ir Tarybos direktyvos 2004/25/EB dėl įmonių perėmimo pasiūlymų (12) 10 straipsnio 1 dalies c, d, f, h ir i punktus, jei bendrovei ta direktyva taikoma;

                           e)

                           išskyrus, kai ši informacija jau numatyta nacionaliniuose įstatymuose ar kituose teisės aktuose, akcininkų susirinkimo veikla ir jo pagrindiniai įgaliojimai, akcininkų teisių aprašymas ir aprašymas, kaip jomis galima pasinaudoti;

                           f)

                           administracijos, valdymo ir priežiūros organų ir jų komitetų sudėtis ir veikla.

                     2.   Valstybės narės gali leisti šiame straipsnyje nustatytą informaciją pateikti atskirame pranešime, skelbiamame kartu su metiniu pranešimu 47 straipsnyje nustatyta tvarka, arba metiniame pranešime nurodydamos, kur šį dokumentą galima rasti bendrovės tinklalapyje. Kai rengiamas atskiras pranešimas, bendrovės valdymo pareiškime gali būti nuoroda į metinį pranešimą, kur skelbiama pagal 1 dalies d punktą reikalaujama informacija. 51 straipsnio 1 dalies antra pastraipa taikoma šio straipsnio 1 dalies c ir d punktų nuostatoms. Dėl likusios informacijos teisės aktų nustatytą auditą atliekantis auditorius patikrina, ar parengtas bendrovės valdymo pareiškimas.
               3.   Bendroves, kurios yra išleidusios kitokius nei akcijos vertybinius popierius, kurie nėra įtraukti į prekybą reguliuojamoje rinkoje, pagal Direktyvos 2004/39/EB 4 straipsnio 1 dalies 14 punktą, valstybės narės gali atleisti nuo 1 dalies a, b, e ir f punktų nuostatų taikymo, išskyrus, kai šios bendrovės yra išleidusios akcijų, kuriomis prekiaujama daugiašalėje prekybos sistemoje pagal Direktyvos 2004/39/EB 4 straipsnio 1 dalies 15 punktą.

               8)

               įterpiamas šis skirsnis:
               „10A SKIRSNIS
               Pareigos ir atsakomybė už metinės finanasinės atskaitomybės ir metinio pranešimo sudarymą ir paskelbimą
               50b straipsnis
               Valstybės narės užtikrina, kad bendrovės administracijos, valdymo ir priežiūros organų nariai turėtų kolektyvinę pareigą užtikrinti, kad metinė finansinė atskaitomybė, metinis pranešimas ir pagal 46a straipsnį atskirai teikiamas bendrovės valdymo pareiškimas būtų sudaromi ir skelbiami pagal šios direktyvos reikalavimus, o atitinkamais atvejais – pagal tarptautinius apskaitos standartus, priimtus pagal Reglamentą (EB) Nr. 1606/2002. Tokie organai veikia pagal savo kompetenciją, jiems suteiktą pagal nacionalinę teisę.
               50c straipsnis
               Valstybės narės užtikrina, kad administracijos, valdymo ir priežiūros organų nariams, nurodytiems 50b straipsnyje, bent jau bendrovės atžvilgiu, už 50b straipsnyje nurodytų pareigų nevykdymą būtų taikomi jų įstatymai ir kiti teisės aktai dėl atsakomybės.“;

               9)

               53a straipsnis pakeičiamas taip:
               „53a straipsnis
               Valstybės narės nesuteikia galimybės pasinaudoti 11, 27, 43 straipsnio 1 dalies, 7a ir 7b punktuose, 46, 47 ir 51 straipsniuose nustatytomis išimtimis bendrovėms, kurių vertybiniai popieriai yra įtraukti į prekybą bet kurios valstybės narės reguliuojamoje rinkoje, kaip apibrėžta Direktyvos 2004/39/EB 4 straipsnio 1 dalies 14 punkte.“;

               10)

               įterpiamas šis straipsnis:
               „60a straipsnis
               Valstybės narės nustato taisykles dėl sankcijų, taikomų už nacionalinių nuostatų, priimtų pagal šią direktyvą, pažeidimus, ir imasi visų priemonių, kurios yra reikalingos užtikrinti, kad šios sankcijos būtų įgyvendintos. Numatytos sankcijos privalo būti efektyvios, proporcingos ir atgrasančios.“;

               11)

               61a straipsnis pakeičiamas taip:
               „61a straipsnis
               Ne vėliau kaip iki 2007 m. liepos 1 d., atsižvelgdama į apskaitos pagal tikrąją vertę nuostatų taikymo patirtį ir į tarptautinio masto pokyčius apskaitos srityje, Komisija peržiūri 42a–42f straipsnių, 43 straipsnio 1 dalies 10 ir 14 punktų, 44 straipsnio 1 dalies, 46 straipsnio 2 dalies f punkto ir 59 straipsnio 2 dalies a ir b punktų nuostatas, ypatingą dėmesį skirdama į TAS 39, kaip patvirtinta pagal Reglamentą (EB) Nr. 1606/2002, ir, prireikus, pateikia Europos Parlamentui ir Tarybai pasiūlymą dėl minėtų straipsnių keitimo.“

         2 straipsnis
   Direktyvos 83/349/EEB pakeitimas
   Direktyva 83/349/EEB iš dalies keičiama taip:

               1)

               34 straipsnyje įterpiami šie punktai:

                           „7a)

                           bet kurių susitarimų, neįtrauktų į konsoliduotą balansą, pobūdis ir verslo tikslas bei šių susitarimų finansinis poveikis, su sąlyga, kad tokių susitarimų keliama rizika arba teikiama nauda yra reikšminga, ir tiek, kiek šios rizikos ar naudos atskleidimas yra būtinas norint įvertinti įmonių, kurių duomenys konsoliduojami, bendrą finansinę padėtį;

                           7b)

                           sandoriai, išskyrus grupės viduje sudarytus sandorius, kuriuos sudaro patronuojanti įmonė arba kitos įmonės, kurių duomenys yra konsoliduojami, su susijusiais asmenimis, įskaitant tokių sandorių sumas, santykių su susijusiu asmeniu pobūdį bei kitą informaciją apie sandorį, kuri būtina norint suprasti įmonių, kurių duomenys konsoliduojami, bendrą finansinę padėtį, jei tokie sandoriai yra reikšmingi ir nebuvo sudaryti įprastomis rinkos sąlygomis. Informacija apie atskirus sandorius gali būti apibendrinama pagal jų pobūdį, išskyrus atvejus, kai, norint suprasti sandorių tarp susijusių asmenų poveikį įmonių, kurių duomenys konsoliduojami, bendrai finansinei padėčiai, būtina atskira informacija.“

                     ;

               2)

               36 straipsnio 2 dalis papildoma šiuo punktu:

                           „f)

                           grupės vidaus kontrolės ir rizikos valdymo sistemų pagrindinių požymių aprašymas tiek, kiek jos yra susiję su konsoliduotos finansinės atskaitomybės sudarymu, kai bendrovės vertybiniai popieriai yra įtraukti į prekybą reguliuojamoje rinkoje pagal 2004 m. balandžio 21 d. Europos Parlamento ir Tarybos direktyvos 2004/39/EB dėl finansinių priemonių rinkų (13) 4 straipsnio 1 dalies 14 punktą. Jeigu konsoliduotas metinis pranešimas ir metinis pranešimas yra pateikiami kaip vienas pranešimas, ši informacija privalo būti įtraukta į pranešimo skyrių, kuriame pateikiamas bendrovės valdymo pareiškimas, kaip numatyta Direktyvos 78/660/EEB 46a straipsnyje.
                           Jei valstybė narė leidžia Direktyvos 78/660/EEB 46a straipsnio 1 dalyje reikalaujamą informaciją pateikti atskiru pranešimu, skelbiamu kartu su metiniu pranešimu minėtos direktyvos 47 straipsnyje nustatyta tvarka, informacija, teikiama pagal pirmą pastraipą, taip pat turi sudaryti to atskiro pranešimo dalį. Tokiu atveju taikoma šios direktyvos 37 straipsnio 1 dalies antra pastraipa.

               3)

               įterpiamas šis skirsnis:
               „3A SKIRSNIS
               Pareigos ir atsakomybė už konsoliduotos finansinės atskaitomybės ir konsoliduoto metinio pranešimo sudarymą ir paskelbimą
               36a straipsnis
               Valstybės narės užtikrina, kad įmonės, rengiančios konsoliduotą atskaitomybę ir konsoliduotą metinį pranešimą, administracijos, valdymo ir priežiūros organų nariai turėtų kolektyvią pareigą užtikrinti, kad konsoliduota finansinė atskaitomybė, konsoliduotas metinis pranešimas ir pagal Direktyvos 78/660/EEB 46a straipsnį atskirai teikiamas bendrovės valdymo pareiškimas būtų sudaromi ir skelbiami pagal šios direktyvos reikalavimus, o atitinkamais atvejais – pagal tarptautinius apskaitos standartus, priimtus pagal 2002 m. liepos 19 d. Europos Parlamento ir Tarybos reglamentą (EB) Nr. 1606/2002 dėl tarptautinių apskaitos standartų taikymo (14). Tokie organai veikia pagal savo kompetenciją, jiems suteiktą pagal nacionalinę teisę.
               36b straipsnis
               Valstybės narės užtikrina, kad administracijos, valdymo ir priežiūros organų nariams, nurodytiems 36a straipsnyje, bent jau konsoliduotą finansinę atskaitomybę rengiančios įmonės atžvilgiu, už 36a straipsnyje numatytos pareigos nevykdymą būtų taikomi jų įstatymai ir kiti teisės aktai dėl atsakomybės.

               4)

               41 straipsnyje įterpiama ši dalis:
               „1a.   Sąvoka „susijęs asmuo“ turi tokią pačią reikšmę kaip ir tarptautiniuose apskaitos standartuose, priimtuose pagal Reglamentą (EB) Nr. 1606/2002.“;

               5)

               įterpiamas šis straipsnis:
               „48 straipsnis
               Valstybės narės nustato taisykles dėl sankcijų, taikomų už nacionalinių nuostatų, priimtų pagal šią direktyvą, pažeidimus, ir imasi visų priemonių, kurios yra reikalingos užtikrinti, kad šios sankcijos būtų įgyvendinamos. Numatytos sankcijos privalo būti efektyvios, proporcingos ir atgrasančios.“

         3 straipsnis
   Direktyvos 86/635/EEB pakeitimas
   Direktyvos 86/635/EEB 1 straipsnio 1 dalies pirmas sakinys pakeičiamas taip:

      „Direktyvos 78/660/EEB 2 ir 3 straipsniai, 4 straipsnio 1 ir 3–6 dalys, 6, 7, 13 ir 14 straipsniai, 15 straipsnio 3 ir 4 dalys, 16–21, 29–35 ir 37–41 straipsniai, 42 straipsnio pirmas sakinys, 42a–42f straipsniai, 45 straipsnio 1 dalis, 46 straipsnio 1 ir 2 dalys, 46a, 48–50, 50a, 50b ir 50c straipsniai, 51 straipsnio 1 dalis, 51a, 56–59, 60a, 61 ir 61a straipsniai taikomi šios direktyvos 2 straipsnyje nurodytoms įstaigoms, jei šioje direktyvoje nenumatyta kitaip.“

   4 straipsnis
   Direktyvos 91/674/EEB pakeitimas
   Direktyvos 91/674/EEB 1 straipsnio 1 dalies pirmas sakinys pakeičiamas taip:

      „Direktyvos 78/660/EEB 2 ir 3 straipsniai, 4 straipsnio 1 ir 3–6 dalys, 6, 7, 13 ir 14 straipsniai, 15 straipsnio 3 ir 4 dalys, 16–21, 29–35, 37–41, 42 ir 42a–42f straipsniai, 43 straipsnio 1 dalies 1–7b ir 9–14 punktai, 45 straipsnio 1 dalis, 46 straipsnio 1 ir 2 dalys, 46a, 48–50, 50a, 50b ir 50c straipsniai, 51 straipsnio 1 dalis, 51a, 56–59, 60a, 61 ir 61a straipsniai taikomi šios direktyvos 2 straipsnyje nurodytoms įmonėms, jei šioje direktyvoje nenumatyta kitaip.“

   5 straipsnis
   Perkėlimas
   1.   Valstybės narės priima įstatymus ir kitus teisės aktus, kurie yra reikalingi šiai direktyvai įgyvendinti ne vėliau kaip iki 2008 m. rugsėjo 5 d.
   Valstybės narės patvirtindamos šias priemones, jose pateikia nuorodą į šią direktyvą arba tokia nuoroda pateikiama jas oficialiai skelbiant. Nuorodos darymo tvarką nustato valstybės narės.
   2.   Valstybės narės perduoda Komisijai šios direktyvos taikymo srityje priimtų pagrindinių nacionalinių teisės aktų nuostatų tekstus.
   6 straipsnis
   Įsigaliojimas
   Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
   7 straipsnis
   Adresatai
   Ši direktyva yra skirta valstybėms narėms.

      Priimta Strasbūre, 2006 m. birželio 14 d.

            Europos Parlamento vardu

            Pirmininkas

         J. BORRELL FONTELLES

            Tarybos vardu

            Pirmininkas

         H. WINKLER

      (1)  OL C 294, 2005 11 25, p. 4.

      (2)  2005 m. gruodžio 15 d. Europos Parlamento nuomonė (dar nepaskelbta Oficialiajame leidinyje) ir 2006 m. gegužės 22 d. Tarybos sprendimas.

      (3)  OL L 222, 1978 8 14, p. 11. Direktyva su paskutiniais pakeitimais, padarytais Europos Parlamento ir Tarybos direktyva 2006/43/EB (OL L 157, 2006 6 9, p. 87).

      (4)  OL L 193, 1983 7 18, p. 1. Direktyva su paskutiniais pakeitimais, padarytais Direktyva 2006/43/EB.

      (5)  OL L 243, 2002 9 11, p. 1.

      (6)  OL L 372, 1986 12 31, p. 1. Direktyva su paskutiniais pakeitimais, padarytais Europos Parlamento ir Tarybos direktyva 2003/51/EB (OL L 178, 2003 7 17, p. 16).

      (7)  OL L 374, 1991 12 31, p. 7. Direktyva su pakeitimais, padarytais Direktyva 2003/51/EB.

      (8)  OL C 321, 2003 12 31, p. 1.

      (9)  OL L 261, 2003 10 13, p. 1. Reglamentas su paskutiniais pakeitimais, padarytais Reglamentu (EB) Nr. 108/2006 (OL L 24, 2006 1 27, p. 1).

      (10)  OL L 243, 2002 9 11, p. 1.“;

      (11)  OL L 145, 2004 4 30, p. 1.

      (12)  OL L 142, 2004 4 30, p. 12.“;

      (13)  OL L 145, 2004 4 30, p. 1.“;

      (14)  OL L 243, 2002 9 11, p. 1.“;


title: 2003 m. spalio 6 d. Komisijos direktyva 2003/91/EB, nustatanti Tarybos direktyvos 2002/55/EB 7 straipsnio įgyvendinimo priemones, susijusias su minimaliomis tikrinimo charakteristikomis ir minimaliomis daržovių rūšių tam tikrų veislių tikrinimo sąlygomistekstas svarbus EEE

text:
Svarbus teisinis pranešimas

|

32003L0091

Oficialusis leidinys L 254 , 08/10/2003 p. 0011 - 0013

		Komisijos direktyva 2003/91/EB2003 m. spalio 6 d.nustatanti Tarybos direktyvos 2002/55/EB 7 straipsnio įgyvendinimo priemones, susijusias su minimaliomis tikrinimo charakteristikomis ir minimaliomis daržovių rūšių tam tikrų veislių tikrinimo sąlygomis(tekstas svarbus EEE)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 2002 m. birželio 13 d. Tarybos direktyvą 2002/55/EB dėl prekybos daržovių sėkla [1], su paskutiniais pakeitimais, padarytais Direktyva 2002/8/EB [2], ypač į 7 straipsnio 2 dalies a ir b punktus,kadangi:(1) 1972 m. balandžio 14 d. Komisijos direktyva 72/168/EEB, dėl tikrintinų daržovių veislių požymių ir būtiniausių tikrinimo reikalavimų [3], su paskutiniais pakeitimais, padarytais Direktyva 2002/8/EB [4], atsižvelgdama į valstybių narių kataloguose oficialiai įrašytas veisles, nustatė minimalias įvairių rūšių minimalaus tikrinimo charakteristikas bei minimalius tikrinimui taikomus reikalavimus.(2) 1994 m. liepos 27 d. Tarybos reglamentu (EB) Nr. 2100/94 dėl augalų veislių teisinės apsaugos Bendrijoje [5] su paskutiniais pakeitimais, padarytais Reglamentu (EB) Nr. 1650/2003 [6] dėl tam tikrų rūšių, įsteigta Bendrijos augalų veislių tarnybos administracinė taryba (CPVO) išleido bandymų, susijusių su veislių tikrinimo reikalavimais, atlikimo rekomendacijas.(3) Veislių tikrinimo reikalavimus nustatančios bandymų rekomendacijos galioja tarptautiniu lygiu. Tarptautinė naujų augalų veislių apsaugos sąjunga (UPOV) išplėtojo bandymų rekomendacijas.(4) Nustačius CPVO bandymų rekomendacijas, siekiant užtikrinti CPVO bandymų rekomendacijų ir veislių, siekiant jas įtraukti į valstybių narių veislių katalogus, tikrinimo atlikimo reikalavimų nuoseklumą, Direktyvą 72/168/EEB pakeitė Direktyva 2002/8/EB. Nuo to laiko CPVO išleido rekomendacijas ir kitoms rūšims.(5) Įtraukiant veisles į valstybių narių nacionalinius katalogus, tikslinga užtikrinti CPVO bandymų reikalavimų ir veislių tikrinimo reikalavimų nuoseklumą.(6) Kol CPVO nesukūrė specialiųjų rekomendacijų, Bendrijos sistemai tikslinga remtis UPOV bandymų rekomendacijomis. Šioje direktyvoje nepaminėtoms rūšims taikoma nacionalinė teisė.(7) Direktyva 72/168.EEB turėtų būti panaikinta.(8) Šioje direktyvoje numatytos priemonės atitinka Žemės ūkio, sodininkystės, daržininkystės ir miškininkystės sėklos ir dauginamosios medžiagos nuolatinio komiteto nuomonę,PRIĖMĖ ŠIĄ DIREKTYVĄ:1 straipsnis1. Kaip nustatyta Direktyvos 2002/55/EB 3 straipsnio 2 dalyje, įtraukimui į nacionalinius katalogus valstybės narės pateikia daržovių rūšių veisles, atitinkančias 2 dalyje išdėstytus reikalavimus.2. Išskirtinumo, stabilumo ir vienodumo prasme:a) I priede išvardytos rūšys atitinka Bendrijos augalų veislių tarnybos administracinės tarybos (CPVO) nustatytus "Išskirtinumo, vienodumo ir stabilumo bandymų protokoluose", išvardytuose tame priede, reikalavimus;b) II priede išvardytos rūšys atitinka Tarptautinės naujų augalų veislių apsaugos sąjungos (UPOV) nustatytas išskirtinumo, vienodumo ir stabilumo bandymų atlikimo rekomendacijas, išvardytas tame priede.2 straipsnisKaip apibrėžta 1 straipsnio 2 dalies a punkte, naudojamos visos veislinės charakteristikos ir 1 straipsnio 2 dalies b punkte minimose nuorodose į bandymų nuostatas žvaigždute (*) pažymėtos charakteristikos, jei tam tikros charakteristikos laikymasis nėra neįmanomas dėl kitos charakteristikos laikymosi ir, jei, atliekant bandymą, charakteristikos naudojimas neprieštarauja aplinkos apsaugos reikalavimams.3 straipsnisValstybės narės užtikrina, kad patikrinimo metu laikomasi I ir II prieduose išvardytoms rūšims taikomų minimalių patikrinimo atlikimo reikalavimų bandymo projektavimo ir auginimo sąlygų prasme, kaip numatyta tuose prieduose minimose bandymų atlikimo rekomendacijose.4 straipsnisDirektyva 72/168.EEB panaikinama.5 straipsnis1. Valstybės narės priima įstatymus ir kitus teisės aktus, kurie įsigalioja vėliausiai 2004 m. kovo 31 d. ir yra būtini šios direktyvos įgyvendinimui. Valstybės narės nedelsdamos apie tai praneša Komisijai.Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.2. 3. Valstybės narės praneša Komisijai su šia direktyva susijusiose srityse priimtų nacionalinių įstatymų nustatytų pagrindinių nuostatų tekstus.6 straipsnis1. Jei šios direktyvos įsigaliojimo dieną veislės nebuvo patvirtintos įtraukimui į Daržovių rūšių veislių bendrąją katalogą, o laikantisa) Direktyvoje 72/168/EEB išvardytų arbab) I priede išvardytų CPVO rekomendacijų ar II priede išvardytų UPOV rekomendacijų pagal atitinkamas rūšis,oficialūs patikrinimai pradėti anksčiau negu šios direktyvos įsigaliojimo dieną, tos veislės laikomos kaip visiškai patenkinančios šioje direktyvoje nustatytus reikalavimus.2. 1 dalis taikoma tik tokiu atveju, kai remiantis bandymais galima daryti išvadą, kad veislės atitinkaa) Direktyvoje 72/168/EEB nustatytas arbab) I priede išvardytų CPVO rekomendacijų ar II priede išvardytų UPOV rekomendacijų pagal atitinkamas rūšis.7 straipsnisŠi direktyva įsigalioja septintą dieną nuo jos paskelbimo Europos Sąjungos oficialiajame leidinyje.8 straipsnisŠi direktyva skirta valstybėms narėms.Priimta Briuselyje, 2003 m. spalio 6 d.Komisijos varduKomisijos narysDavid Byrne[1] OL L 193, 2002 7 20, p. 23.[2] OL L 165, 2003 7 3, p. 23.[3] OL L 103, 1972 5 2, p. 6.[4] OL L 37, 2002 2 7, p. 7.[5] OL L 227, 1994 9 1, p. 1.[6] OL L 245, 2003 9 29, p. 28.--------------------------------------------------I PRIEDASRŪŠIŲ, KURIOMS TAIKOMOS CPVO BANDYMŲ REKOMENDACIJOS, SĄRAŠASPoras, 2001 11 15 TP/85/1 protokolasŠparagas, 2002 3 27 TP/130/1 protokolasŽiedinis kopūstas, 2001 11 15 TP/45/1 protokolasBrokolio kopūstas 2002 3 27 TP/151/1 protokolasBriuselio kopūstas, 2002 3 27 TP/54/1 protokolasSavojos kopūstas, 2001 11 15 TP/48/1 protokolasKopūstas, 2001 11 15 TP/48/1 protokolasRaudonasis kopūstas, 2001 11 15 TP/48/1 protokolasČili pipiras/Capsicum, 2003 3 27 TP/76/1 protokolasGarbanotoji trūkažolė, 2002 3 27, TP/118/1 protokolasMelionas, 2002 3 27, TP/104/1 protokolasAgurkas, 2002 3 27, TP/61/1 protokolasMorka, 2002 3 27, TP/49/6 protokolasSalotos, 2001 11 15 TP/13/1 protokolasPomidoras, 2001 11 15 TP/44/2 protokolasDaržinė pupelė, 2001 11 15 TP/12/1 protokolasRidikėlis, 2002 3 27, TP/64/6 protokolasŠpinatas, 2002 3 27, TP/55/6 protokolasSalotinė sultenė, 2002 3 27, TP/75/6 protokolasŠių protokolų tekstus galima rasti CPVO tinkalalapyje (www.cpvo.eu.int).--------------------------------------------------II PRIEDASRŪŠIŲ, KURIOMS TAIKOMOS UPOV BANDYMŲ REKOMENDACIJOS, SĄRAŠASLaiškinis svogūnas/Velso svogūnas/Japoniškas kekinis svogūnas, 1998 4 1, TG/161/3 rekomendacijaČesnakas, 2001 4 4, TG/162/4 rekomendacijaSalieras, 2002 4 17, TG/82/4 rekomendacijaMangoldas, 1987 10 7, TG/106/3 rekomendacijaBurokėlis, 1996 10 18, TG/60/6 rekomendacijaGarbanotasis kopūstas, 2002 4 17, TG/90/6 rekomendacijaKaliaropė, 2002 4 17, TG/65/4 rekomendacijaKiniškas kopūstas, 2003 4 9, TG/105/4 rekomendacijaRopė, 2001 4 4, TG/37/10 rekomendacijaSalotinė cikorija, 2000 4 5, TG/173/3 rekomendacijaLapinė cikorija, 1996 10 18, TG/154/3 rekomendacijaPramoninė cikorija, 2001 4 4, TG/172/3 rekomendacijaArbūzas, 1993 10 26, TG/142/3 rekomendacijaDidysis moliūgas, 1996 10 18, TG/155/3 rekomendacijaAgurotis/moliūgas, 2002 4 17, TG/119/4 rekomendacijaArtišokas, 2001 4 4, TG/184/3 rekomendacijaPankolis, 2001 4 4, TG/183/3 rekomendacijaPetražolė, 1991 10 18, TG/136/4 rekomendacijaVijoklinė pupelė, 2003 4 9, TG/9/5 rekomendacijaŽirnis, 1994 11 4, TG/7/9 (ir 1996 10 18 pataisos) rekomendacijaRabarbaras, 1999 3 24, TG/62/6 rekomendacijaValgomoji gelteklė/juodasis pūtelis, 1988 10 21, TG/116/3 rekomendacijaBaklažanas, 2002 4 17, TG/117/4 rekomendacijaStambiasėklė pupa, 2003 4 9, TG/206/1 rekomendacijaŠių protokolų tekstus galima rasti UPOV tinkalalapyje (www.upov.int).--------------------------------------------------